marsh-mellow/assamese_wikipedia huggingface dataset:
বেতবাৰী () হৈছে শিৱসাগৰ জিলাৰ এক অন্যতম বৃহৎ মৌজা অসমৰ বিভিন্ন প্ৰান্তত কেইবাখনো বেতবাৰী আছে যদিও দিচাংপৰীয়া এইখন বেতবাৰীৰ কথা সুকীয়া প্ৰবল পৰাক্ৰমী আহোম ৰাজতন্ত্ৰৰ দুখনকৈ ৰাজধানী গড়গাওঁ (হেমেনাবাৰী) আৰু ৰংপুৰ (কলঞ্চুপাৰ) ৰ নিচেই কাষৰীয়া এইখন বেতবাৰীৰ ইতিহাস অতি চহকী মূলত বেতৰ পৰাই বেতবাৰী নামৰ উৎপত্তি হৈছে বেতবাৰীৰ প্ৰতিটো চুকেকোণে আহোম ইতিহাসৰ স্বাক্ষৰ বহনকাৰী অসংখ্য এতিয়াও সিঁচৰতিহৈ আছে সেইবোৰৰ ভিতৰত বাহঁগড়, ধাই আলি, টাইমুৱা আলি, মৌপিয়া পুখুৰী, মিঠাপুখুৰী, তামোলী পুখুৰী, আইদেউ পুখুৰী, টেঙানি পুখুৰী, উধান পুখুৰী, গোধা পুখুৰী, শুকান পুখুৰী, বৰপাত্ৰ দল আৰু পুখুৰী, চিকন সৰিয়হৰ মৈদাম, পাঁচশ বছৰ পুৰণি পৃথিৱীৰ বিৰল প্ৰজাতিৰ উদ্ভিদৰ অন্যতম কেন্দুগছ, বৰপাত্ৰ ডাঙৰীয়াৰ থান উল্লেখনীয়

বাঘ ধৰি সেই বাঘক ঘৰচীয়া কৰি বিভিন্ন প্ৰশিক্ষণ দিয়া বাঘ চোৱাল বৰপাত্ৰৰ পৰিয়াল, স্বৰ্গদেউ চক্ৰধ্বজ সিংহক হত্যা কৰি আহোম ৰাজ শাসন নিজৰ দখললৈ নিব বিচৰা চিকন সৰিয়হ. স্বৰ্গদেউ চাওলুং চুহুংমুঙৰ ৰাজমন্ত্ৰী কনচেং বৰপাত্ৰ গোহাঁই ডাঙৰীয়া, আহোম ৰাজতন্ত্ৰৰ অন্যতম ৰাজনীতিজ্ঞ দিলিহিয়াল দীঘলা বুঢ়াগোহাঁই, স্বৰ্গদেউ ৰুদ্ৰসিংহৰ ৰাজমন্ত্ৰী, সাহিতজ্ঞ তথা মনিকূট পুথিৰ ৰচক লেচেংগীয়াল বৰপাত্ৰ গোহাঁই আদিৰ দৰে আহোম যুগৰ বিশিষ্ট ব্যক্তিসকলৰ জন্মভূমি আছিল এই বেতবাৰী এই বেতবাৰীৰে মেলামৰা হল অসমৰ প্ৰথমখন গছতলৰ বিহু মৰা ঠাই মান- ভগন তথা ব্ৰিটিছৰ দিনতো এই মেলামৰাত গছ তলৰ বিহু বন্ধ হোৱা নাছিল বিখ্যাত শৰাইঘাট যুঁজত যি আহোম নৌ-সেনাই বৃ্হৎ মোগলক নৌ-সেনাক পৰাস্ত কৰিছিল সেই আহোম নৌ-সেনাৰ সমৰ-সজ্জাৰ অনুশীলনৰ অন্যতম দুখন বিল মেৰবিল আৰু শিঙিবিল এই বেতবাৰীতেই আছে বিখ্যাত কোৱামৰা সত্ৰ বেতবাৰীৰ আন এক পৰিচয়

বলিউডৰ বিখ্যাত চাউণ্ড ইঞ্জিনিয়াৰ দেৱজিৎ চাংমাই, অসমৰ প্ৰবীণ মহিলা এথেলিটসকলৰ অন্যতম বুধিমাই থাপা বেতবাৰীৰে সন্তান শিৱসাগৰ জিলা সদৰৰ পৰা মাত্ৰ পাচঁ কিলোমিটাৰ উত্তৰে অৱস্থিত বেতবাৰীৰ পোষ্ট অফিচ (পোঃ অঃ) মিঠাপুখুৰী বেতবাৰী উচ্চতৰ মাধ্যমিক বিদ্যালয়, বেতবাৰী বালিকা উচ্চ মাধ্যমিক বিদ্যালয়, বেতবাৰী মজলীয়া বিদ্যালয়, বাহগড় উচ্চ মাধ্যমিক বিদ্যালয়, বাহঁগড় ছোৱালী উচ্চ মাধ্যমিক বিদ্যালয়, বাহঁগড় কনিষ্ঠ মহাবিদ্যালয়, শুকানপুখুৰী কনিষ্ঠ মহাবিদ্যালয় এই অঞ্চলৰ উচ্চ শিক্ষাৰ প্ৰধান অনুষ্ঠান

বেতবাৰীৰ চাৰিসীমা: বকতা মৌজা (পূৱ), ৰাজমাই আৰু ডিমৌ (উত্তৰ), পাণবেচা আৰু ধাই আলি (পশ্চিম), হাঁহচৰা আৰু দিখৌ নৈ (দক্ষিণ)

শ্ৰেণী:অসমৰ মৌজা
বেতাল পঞ্চবিংশতি প্ৰাচীন সংস্কৃত ভাষাত ৰচিত পঁচিশটা নীতিশিক্ষামূলক সাধুৰ সংকলন বেতাল পঞ্চবিংশতি বিশ্ব সাহিত্যৰ এক মূল্যৱান ৰচনা ইয়াত থকা পুৰণি সাধুবোৰ বৰ সুন্দৰ আৰু নীতিশিক্ষামূলক সেইবাবেই ইয়াৰ জনপ্ৰিয়তা যথেষ্ট ঘাইকৈ শিৱদাস নামেৰে এজনে এই সাধুবোৰ ৰচনা কৰিছিল বুলি জনা গলেও গ্ৰন্থখনৰ লেখক হিচাপে জন্তল ভট্ট আৰু বেতাল ভট্ট নামৰ দুজনৰো উল্লেখ আছে

 ৰচয়িতা 
বিখ্যাত কাশ্মিৰী লেখক সোমদেৱৰ কথা সৰিৎসাগৰ আৰু আন এজন লেখকৰ আচাৰ্য ক্ষেমেন্দ্ৰৰ বৃহৎ কথামঞ্জৰীতো বেতাল পঞ্চবিংশতিৰ সাধু অন্তৰ্ভুক্ত কৰা হৈছিল তেওঁলোক আছিল একাদশ শতিকাৰ লেখক গতিকে বেতাল পঞ্চবিংশতিৰ কাহিনীবোৰ নিশ্চিতভাৱে তাতোকৈ পুৰণি 

 বিষয়বস্তু 
মহাৰাজ বিক্ৰমাদিত্যক বেতালে পঁচিশটা সাধু কৈছিল বুলি গ্ৰন্থখনত উল্লেখ কৰা হৈছে বেতাল পঞ্চবিংশতিত বেতালৰ সেই পঁচিশটা সাধুৰ বৰ্ণনা আছে প্ৰত্যেকটো সাধু শেষ কৰি বেতালে বিক্ৰমাদিত্যৰ জ্ঞান আৰু সততাৰ পৰীক্ষা লবলৈ এটাকৈ প্ৰশ্ন সুধিছে বিক্ৰমাদিত্যই তাৰ শুদ্ধ উত্তৰ দিছে গতিকে কেৱল সাধু কেইটাই নহয়, সেইকেইটা কোৱাৰ ধৰণটোও বেছ কৌশলী আৰু কৌতূহল উদ্দীপক

 মুখ্য চৰিত্ৰ 
 বিক্ৰমাদিত্য: উজ্জয়িনীৰ ৰজা বিক্ৰমাদিত্য ন্যায় পৰায়ণ, দানী, জ্ঞানী, গুণী, বীৰ, সু-প্ৰজাপালক 
 বেতাল: বেতাল হল মৰিশালীৰ মৃতদেহৰ ভিতৰত থকা এক প্ৰেতাত্মা
 অন্যান্য: ইয়াৰ উপৰিও এজন তান্ত্ৰিকৰ লগতে প্ৰত্যেক সাধুতে নতুন নতুন অলেখ চৰিত্ৰ আ্ছে

শ্ৰেণী:সংকলন
শ্ৰেণী:সংস্কৃত গ্ৰন্থ
শ্ৰেণী:সাধু
শ্ৰেণী:সাধুকথা
বেতাল পঞ্চবিংশতিৰ নায়ক মহাৰাজ বিক্ৰমৰ সৈতে বেতাল

বেতাল (সংস্কৃত: , ৰোমানীকৃত: ) হৈছে হিন্দু পৌৰাণিক কাহিনীৰ এক কিংবদন্তিমূলক জীৱ সাধাৰণতে ইহঁতক শ্মশানত বাস কৰা এবিধ জ্ঞানী (ভৱিষ্যত দ্ৰষ্টা) অতিপ্ৰাকৃতিক সত্তা হিচাপে সংজ্ঞায়িত কৰা হয় বেতালক পশ্চিমীয়া পৌৰাণিক কাহিনীৰ ভেম্পায়াৰৰ সৈতে তুলনা কৰিব পাৰি মৃতদেহবোৰক পুনৰ সজীৱ কৰি বেতালবোৰে বাহন হিচাপে ব্যৱহাৰ কৰে ইহঁতে ইচ্ছামতে কোনো মৃতদেহত প্ৰৱেশ কৰি তাৰ অভিকাৰী হব পাৰে আৰু ইচ্ছামতে দেহৰ পৰা ওলাই যাব পাৰে

বিৱৰণ
হিন্দু লোককথাত বেতাল হৈছে মৰিশালিত বাস কৰা আৰু মৃতদেহৰ ওপৰত আসুৰিক দখল সাব্যস্ত কৰা এক দুষ্ট আত্মা ইহঁতে মানুহক অশান্তি দি নিজৰ অসন্তুষ্টি প্ৰকাশ কৰে ইহঁতে মানুহক উন্মাদ কৰি তুলিব পাৰে, লৰা-ছোৱালীক হত্যা কৰিব পাৰে, গৰ্ভপাতৰ কাৰণ হব পাৰে, কিন্তু গাঁৱৰ পহৰাও দিয়ে

বেতালক জীৱন আৰু পৰলোকৰ মাজত আবদ্ধ হৈ থকা মৃতকৰ আত্মা বুলি গণ্য কৰা হয় এই জীৱবোৰক মন্ত্ৰ জপ কৰি বশ কৰিব পাৰি তেওঁলোকৰ অন্ত্যেষ্টিক্ৰিয়া সম্পন্ন কৰি তেওঁলোকক মুক্তি প্ৰদান কৰিব পাৰে স্থান আৰু সময়ৰ নিয়মৰ দ্বাৰা প্ৰভাৱিত নোহোৱাৰ বাবে তেওঁলোকৰ অতীত, বৰ্তমান আৰু ভৱিষ্যতৰ বিষয়ে এক অলৌকিক জ্ঞান প্ৰাপ্ত কৰে আৰু মানুহৰ স্বভাৱ সম্পৰ্কে গভীৰ অন্তৰ্দৃষ্টি লাভ কৰে সেয়েহে তান্ত্ৰিকসকলে তেওঁলোকক বশ কৰি নিজৰ দাস কৰিব বিচাৰে

কংকন অঞ্চলত বেতাল নামেৰে এক পূজা-অৰ্চনা কৰাৰ সংস্কৃতিও দেখা পোৱা যায় সেই অঞ্চলৰ বেতালক শান্তদুৰ্গা দেৱীৰ স্বামী বুলি কোৱা হয়, গতিকে শান্তদুৰ্গাৰ মন্দিৰৰ চৌহদৰ ভিতৰত বা কাষৰ কোনো এটা অংশত বেতালৰ সন্মানত উচৰ্গা কৰা এটা মন্দিৰ নিৰ্মাণ কৰা হয় গোৱাৰ আমোনাত এটা বেতাল মন্দিৰ আছে এই বেতাল ভৈৰৱৰ এটা ৰূপ আৰু ই সকলো আত্মা আৰু ভূত তথা সকলো ধৰণৰ পিশাচৰ মূৰব্বী

সাহিত্য
বেতাল পঞ্চবিংশতি প্ৰাচীন সংস্কৃত ভাষাত ৰচিত পঁচিশটা নীতিশিক্ষামূলক সাধুৰ সংকলন এই গ্ৰন্থখনত বৰ্ণিত দুটা কেন্দ্ৰীয় চৰিত্ৰৰ ভিতৰৰ এটা চৰিত্ৰ হৈছে বেতাল একাদশ শতিকাৰ পিছত সংকলিত হোৱা কথাসৰিৎসাগৰৰ এটা অংশটো বেতাল পঞ্চবিংশতিৰ বৰ্ণনা কৰা হৈছে এই গ্ৰন্থখনত এজন তান্ত্ৰিকে ৰজা বিক্ৰমাদিত্যৰ সহায়ত বেতালৰ পৰা সিদ্ধি লাভ কৰি গোটেই পৃথিৱীত ৰাজত্ব কৰিবলৈ কৰা এক অভিসন্ধিৰ কাহিনী বৰ্ণনা কৰা হৈছে তান্ত্ৰিকজনে চতুৰতাৰে বিক্ৰমাদিত্যক মৰিশালি মাজৰ এজোপা গছত ওলমি থকা এটা মৃতদেহ আনিবলৈ কয় সেই মৃতদেহটো এজন বেতালে অধিকাৰ কৰি আছিল আৰু যাত্ৰাপথত সি ৰজাক এটা কাহিনী কৈ শুনায় কাহিনী শেষ কৰাৰ পিছত বেতালে ৰজাক এটা প্ৰশ্ন কৰে, যদি সেই প্ৰশ্নৰ উত্তৰ ৰজাই জানিও নিদিয়ে তেতিয়া সি ৰজাৰ মূৰটো খণ্ড-বিখণ্ড কৰি পেলাব আৰু যদি উত্তৰ দিয়ে বা মাত মাতে তেতিয়া সি পুনৰ গছজোপালৈ ওভতি আহিব এনেদৰে চৌবিশ বাৰ বেতালে ৰজা বিক্ৰমক সাধু কৈ শুনালে আৰু ৰজাই শুদ্ধ উত্তৰ দিয়া বাবে সি পুনৰ ওভতি আহি গছ জোপাত ওলমি ৰলহি শেষৰ বাৰ ৰজাই বেতালে উত্থাপন কৰা প্ৰশ্নৰ উত্তৰ দিয়াত অসমৰ্থ হয় আৰু কোনো মাত নামাতে ৰজাৰ ওপৰত সন্তুষ্ট হৈ বেতালে তেওঁক তান্ত্ৰিকৰ দুষ্ট পৰিকল্পনাৰ বিষয়ে অৱগত কৰে আৰু তেওঁক এনে এটা উপহাৰ প্ৰদান কৰে যাৰ ফলত তেওঁ ডাইনী শক্তি আহৰণ কৰাৰ লগতে তান্ত্ৰিককো পৰাস্ত কৰিব পাৰে

জনপ্ৰিয় সংস্কৃতিত
১৯৮৬ চনত শান্তিলাল ছোনীৰ পৰিচালনাত ভাৰতীয় ছবি বিক্ৰম বেতাল নিৰ্মাণ কৰা হয় ছবিখন বেতাল পঞ্চবিংশতিৰ আধাৰত ৰজা বিক্ৰমাদিত্য আৰু বেতালৰ বিষয়ে নিৰ্মাণ কৰা হৈছিল ৰামানন্দ সাগৰৰ প্ৰযোজনা আৰু পুত্ৰ প্ৰেম সাগৰৰ পৰিচালনাত ডি ডি নেচনেল চেনেলত বিক্ৰম ঔৰ বেতাল নামৰ এখন ধাৰাবাহিক প্ৰচাৰিত হৈছিল

তথ্য সংগ্ৰহ

শ্ৰেণী:লোককথা
শ্ৰেণী:হিন্দুধৰ্মৰ কিংবদন্তি জীৱ
বেথুন কলেজ ভাৰতৰ কলকাতাত অৱস্থিত এখন মহিলা মহাবিদ্যালয় ১৮৪৯ চনত এইখন বালিকা বিদ্যালয় হিচাপে স্থাপন কৰা হৈছিল পিছলৈ ১৮৭৯ চনত ইয়াক মহাবিদ্যালয়লৈ উন্নীত কৰা হয় কলিকতা বিশ্ববিদ্যালয়ৰ অন্তৰ্ভুক্ত বেথুন কলেজ এছিয়াৰ আটাইতকৈ পুৰণি মহিলা মহাবিদ্যালয়
ইতিহাস
১৮১৮ চনত কলকাতাত ডেভিড হেয়াৰ স্কুল ছোচাইটি প্ৰতিষ্ঠা হোৱাৰ পিছৰ পৰায়ে নাৰীৰ শিক্ষাৰ অধিকাৰ পুৰুষৰ সমান হয় নে নহয় এই বিষয়ত বহু তৰ্ক-বিতৰ্ক হৈছিল এই ছোচাইটিৰ এগৰাকী সচিব ৰজা ৰাধাকান্ত দেৱৰ নাৰীশিক্ষাৰ পক্ষত মত থাকিলেও অন্যান্য সদস্য সকলৰ মত বিৰোধ আছিল ১৮২১ চনত ব্ৰিটিছ ফৰেইন ছোচাইটিৰ মিছ মেৰী এন কুকক ভাৰতত নাৰী শিক্ষাৰ প্ৰসাৰৰ বাবে ভাৰতলৈ পঠিওৱা হৈছিল তেওঁৰ লগত ডেভিড হেয়াৰ স্কুল ছোচাইটিৰ লগত মতানৈক্য হোৱাৰ বাবে তেওঁ চাৰ্চ মিছন ছোচাইটিৰ লগত কাম কৰিবলৈ আৰম্ভ কৰিছিল তেওঁৰ প্ৰচেষ্টাৰ বাবেই ২৭৭ গৰাকী বালিকায়ে ১০ খন স্কুলত পঢ়াৰ সুবিধা লাভ কৰে ইয়াৰ পিছত লৰ্ড আৰ্মহাষ্টৰ পত্নীয়ে "বেংগল লেডীছ ছোচাইটি" গঠন কৰে ১৮৩৮ চনৰ এক চৰকাৰী প্ৰতিবেদন অনুসৰি অঞ্চলটোৰ ১৯ খন বালিকা বিদ্যালয়ত ৪৫০ গৰাকী বালিকায়ে নামভৰ্তি কৰিছিল 
300১৮৫০ চনৰ ৬ নৱেম্বৰ তাৰিখে বেথুন কলেজৰ আধাৰশিলা অনুষ্ঠান
বেথুন চাহাব হিচাপে খ্যাত জন এলিয়ট ড্ৰিংকৱাটাৰ বিটনে ভাৰতত নাৰী শিক্ষাৰ প্ৰসাৰৰ বাবে কাম আৰম্ভ কৰে তেওঁৰ প্ৰচেষ্টাতে কলকাতাৰ মিৰ্জাপুৰৰ ৰজা দক্ষিণাৰঞ্জন মুখোপাধ্যায়য়ে দান কৰা মাটিত হিন্দু মহিলা বিদ্যালয় স্থাপন হয় ১৮৪৯ চনৰ ৭ মে' তাৰিখে ইয়াৰ নাম পৰিৱৰ্তিত কৰি বেথুন স্কুল ৰখা হয় পণ্ডিত ঈশ্বৰচন্দ্ৰ বিদ্যাসাগৰ এই স্কুলৰ কাৰ্য্যকৰী সমিতিৰ প্ৰথম সভাপতিৰ পদ অলংকৃত কৰিছিল বেথুন চাহাবে তেওঁৰ যাৱতীয় সকলো সম্পত্তি এই স্কুলৰ নামত দান কৰে ১৮৫০ চনৰ ৬ নৱেম্বৰ তাৰিখে বংগ প্ৰদেশৰ ডেপুটি গভৰ্নৰে ইয়াৰ নতুন ভৱনৰ আধাৰশিলা স্থাপন কৰে

কলেজলৈ উন্নীতকৰণ
বেথুন স্কুলৰ সভাপতি বিচাৰপতি ছাৰ ৰিচাৰ্ড গাৰ্থ আৰু সম্পাদক মনমোহন ঘোষৰ প্ৰচেষ্টাৰ ফলত ১৮৭৮ চনৰ ১ আগষ্ট তাৰিখে বেথুন স্কুলৰ লগত বংগ মহিলা বিদ্যালয়ৰ সৈতে সংযুক্ত কৰা হয়১৮৭৯ চনৰ পৰীক্ষাত উত্তীৰ্ণ হোৱা বেথুন স্কুলৰ প্ৰথম স্নাতক কাদম্বিনী গাংগুলীয়ে উচ্চশিক্ষাৰ ইচ্ছা প্ৰকাশ কৰে তেওঁৰ ইচ্ছাৰ প্ৰতি সন্মান জনাই বেথুন স্কুলক কলেজলৈ উন্নীত কৰা হয় এগৰাকী মাত্ৰ ছাত্ৰী কাদম্বিনী গাংগুলীকলৈ নিয়ে বেথুন কলেজৰ পাঠদান আৰম্ভ হয় ১৮৮৮ চনৰ ফেব্ৰুৱাৰী মাহত কলিকতা বিশ্ববিদ্যালয়ে এই কলেজৰ বি.এ. ডিগ্ৰী সম্পূৰ্ণৰূপে অনুমোদন জনায়
বিখ্যাত প্ৰাপ্তন ছাত্ৰী
 কাদম্বিনী গাংগুলী, ভাৰতৰ প্ৰথম দুগৰাকী মহিলা স্নাতকদ্বয়ৰ এগৰাকী আৰু ইউৰোপীয় চিকিৎসা পদ্ধতিত শিক্ষিত প্ৰথম দক্ষিণ এছিয়ান মহিলা চিকিৎসক
 চন্দ্ৰমুখী বসু, কাদম্বিনী গাংগুলিৰ সৈতে স্নাতক, তাৰপিছত বেথুন কলেজৰ অধ্যক্ষ আৰু দক্ষিণ এছিয়াৰ উচ্চশিক্ষাৰ প্ৰতিষ্ঠানৰ প্ৰথম মহিলা অধ্যক্ষ
 অমলপ্ৰভা দাস, প্ৰখ্যাত গান্ধীবাদী সমাজকৰ্মী তথা অসমৰ প্ৰথম পদ্মশ্ৰী বিজয়ী মহিলা
 কামিনী ৰায়, কবি, সমাজকৰ্মী ও নাৰীবাদী
 সুধালতা দুৱৰা, অসমৰ প্ৰথম মহিলা স্নাতক আৰু এলাহবাদ ক্ৰচৱেইট কলেজৰ অধ্যক্ষা

তথ্য উৎস

বাহ্যিক সংযোগ

 চৰকাৰী ৱেবচাইট

শ্ৰেণী:ভাৰতৰ শৈক্ষিক প্ৰতিষ্ঠান
বেদ () হৈছে হিন্দুধৰ্মৰ সৱাতোতকৈ পুৰণি ধৰ্ম গ্ৰন্থ বেদ শব্দৰ অৰ্থ হৈছে জ্ঞান, ভাৰতীয় বিশ্বাস অনুযায়ী বেদসমূহ অপৌৰুষেয়, ইয়াৰ কোনো ৰচক নাই পৰম্পৰা অনুসৰি ব্যাস মুনি হৈছে বেদৰ সংকলক, তেখেতে চাৰিপ্ৰকাৰৰ মন্ত্ৰক একেলগ কৰি বেদ সংকলন কৰিছিল চাৰিখন বেদৰ নাম হৈছে ঋকবেদ, যজুৰবেদ, সামবেদ আৰু অথৰ্ববেদ, .     -, (  -    .1..)  1899; , .     : .1   (  ); .2   .  1975, 1977 ইয়াৰ ভিতৰত ভিতৰত সকলোতকৈ পুৰণি বেদখন হ'ল ঋকবেদ প্ৰতিখন বেদকেই সংহিতা (মন্ত্ৰ আৰু প্ৰাৰ্থনা), ব্ৰাহ্মণ (উৎসৱ, পূজাবিধি আৰু উছৰ্গাৰ নিয়ম), আৰণ্যক আৰু উপনিষদ (ধ্যান, দৰ্শন আৰু আধ্যাত্মিক জ্ঞান)-ত ভাগ কৰা হৈছে  (1996),    ,   , , . 3539  (2006),  :     , , . 814;  .  (2003),    ,   , , . 285  (1975),  : (  ),   ,  কিছুমান পণ্ডিতে উপাসনা নামৰ এটা পঞ্চম শ্ৰেণীও যোগ দিছে  (2006),  :     , , . 814 .  (1995),   :     ,      , , . 351357

বেদক শ্ৰুতি বুলিও জনা যায়, যিয়ে বেদক স্মৃতি নামৰ আন ধৰ্মগ্ৰন্থৰ পৰা পৃথক কৰে নৈষ্ঠিক ভাৰতীয় ধৰ্মতাত্ত্বিকসকলে বেদ প্ৰাচীন ঋষিসকলৰ গভীৰ সাধনাৰ ফল বুলি অভিহিত কৰে আৰু এই পাঠসমূহ প্ৰাচীন সময়ৰ পৰা খুব সাবধানেৰে সংৰক্ষণ কৰি অহা হৈছে  (2011), ,         (:  ), , , . 4158  (2002),    ,  , , . 1314 হিন্দু মহাকাব্য মহাভাৰতৰ মতে বেদৰ ৰচয়িতা হৈছে ব্ৰহ্মা    :        . ,  , . 8586 বৈদিক মন্ত্ৰসমূহত সেইসমূহ ঋষিসকলৰ দ্বাৰা খুব পাৰদৰ্শিতাৰে ৰচনা কৰা বুলি কোৱা হৈছে

ব্যুৎপত্তি
সংস্কৃত শব্দ বেদৰ অৰ্থ হৈছে জ্ঞান, . 1015 বেদ শব্দটো 'বিদ' ধাতুৰ পৰা আহিছে যাৰ অৰ্থ হৈছে 'জানিবলৈ' বেদ শব্দটো কিছু ক্ষেত্ৰত যেনে ঋকবেদৰ ১০৯৩১১ নং মন্ত্ৰত সম্পত্তি লাভ কৰা বুজাইছে, . 1017 (2 ) আকৌ আন কৰবাত ঝাৰু বা আন দৈৱোপচাৰৰ বাবে প্ৰয়োজনীয় ঘাঁহৰ মুঠিক নিৰ্দেশ কৰিছে, . 1017 (3 )

সময়ৰেখা
বেদসমূহ সবাতোকৈ পুৰণি পবিত্ৰ গ্ৰন্থসমূহৰ অন্তৰ্ভুক্ত সংহিতাসমূহ প্ৰায় ১৭০০-১১০০ খ্ৰীষ্টপূৰ্বৰ 

টোকা

তথ্য সংগ্ৰহ
বেদনাৰ উল্কা হৈছে বিশিষ্ট অসমীয়া কবি অম্বিকাগিৰী ৰায়চৌধুৰীৰ কবিতা সংকলন এই গ্ৰন্থখন প্ৰথমবাৰৰ বাবে ১৯৬৪ চনত প্ৰকাশ পাইছিল

 গ্ৰন্থৰ বিষয়বস্তু 
বেদনাৰ উল্কা সংকলনত অন্তৰ্ভুক্ত কবিতাসমূহত দেশপ্ৰেম, সামাজিক সচেতনতা, আৰু গভীৰ মানৱিক বোধৰ অভিব্যক্তি পোৱা যায় কবিতাসমূহত অম্বিকাগিৰী ৰায়চৌধুৰীয়ে ব্যক্তিগত বেদনাৰ সৈতে সমাজৰ সমস্যা আৰু জাতীয়তা-বোধ একেলগে গাঁথি তুলিছে

 বঁটা 
বেদনাৰ উল্কা গ্ৰন্থখনে ১৯৬৬ চনত সাহিত্য অকাডেমি বঁটা লাভ কৰিছিল ই অম্বিকাগিৰী ৰায়চৌধুৰীৰ সাহিত্যিক অবদানৰ অন্যতম স্বীকৃতি হিচাপে বিবেচিত

 কবি পৰিচয় 

অম্বিকাগিৰী ৰায়চৌধুৰী (১৮৮৫১৯৬৭) এগৰাকী প্ৰখ্যাত অসমীয়া কবি, সাহিত্যিক, সমাজসেৱক আৰু স্বাধীনতা সংগ্ৰামী তেওঁৰ সাহিত্যত দেশপ্ৰেম, জাতীয় চেতনাৰ লগতে শ্ৰমিক আৰু সাধাৰণ জনতাৰ দুখ-দুৰ্দশাৰ গভীৰ ছবি প্ৰকাশ পাইছে বেদনাৰ উল্কা হৈছে তেওঁৰ সাহিত্য সাধনাৰ অন্যতম অমূল্য কীৰ্তি

 প্ৰকাশ আৰু প্ৰভাব 
১৯৬৪ চনত প্ৰকাশিত এই গ্ৰন্থখনে অসমীয়া সাহিত্যক্ষেত্ৰত এক বিশেষ স্থান অধিকাৰ কৰিছে এই সংকলনৰ কবিতাবোৰ জাতীয়তাবাদী চেতনা আৰু সামাজিক দায়বদ্ধতাৰ গভীৰ প্ৰভাৱৰে লিখা হৈছে পাঠক সমাজত ই দেশপ্ৰেম আৰু সমাজসচেতনতাৰ দিশে এক গম্ভীৰ বাৰ্তা আগবঢ়ায়

 তথ্যসূত্ৰ 

শ্ৰেণী:অসমীয়া কবিতাপুথি
শ্ৰেণী:সাহিত্য অকাডেমি বঁটা বিজয়ী গ্ৰন্থ
বেদব্যাস বা ব্যাসদেৱ প্ৰাচীন ভাৰতীয় মহাকাব্য মহাভাৰতৰ প্ৰণেতা আৰু এজন বিখ্যাত ঋষি তেওঁ ৰাঘৱ কুলৰ কুলগুৰু বশিষ্ঠৰ প্ৰপৌত্ৰ, শক্তিৰ পৌত্ৰ, ঋষি পৰাশৰ পুত্ৰ আৰু শুকদেৱৰ পিতৃ তেওঁ হিন্দুধৰ্মৰ প্ৰাথমিক শাস্ত্ৰ হিচাপে স্বীকৃত বেদৰ ব্যৱহাৰিক-বিন্যাসকাৰী, পৌৰাণিক মহাকাব্য মহাভাৰত, অষ্টাদশ মহাপুৰাণ আৰু উপপুৰাণ, বেদান্তদৰ্শন, প্ৰভৃতিৰ সংকলক, সম্পাদক আৰু সমন্বায়ক এজন জ্ঞানান্বেষী ঋষি

যমুনানদীৰ খেয়া নৌকাৰ ভিতৰত পৰাশৰ মুনি আৰু সত্যৱতীৰ মিলনৰ ফলত সত্যৱতী গৰ্ভৱতী হয় পিছলৈ যমুনাৰ এটা দ্বীপত তেওঁৰ জন্ম হয় ব্যাসৰ জন্মৰ পিছত ঋষি পৰাশৰ আশীৰ্বাদত সত্যৱতী আকৌ কুমাৰ্য্য লাভ কৰিছিল যমুনাৰ দ্বীপত জন্মগ্ৰহণ কৰা বাবে ব্যাসৰ আন এটা নাম হল দ্বৈপায়ন তেওঁৰ দেহৰ বৰ্ণ ক'লা আছিল, সেয়ে তেওঁৰ সম্পূৰ্ণ নাম কৃষ্ণ-দ্বৈপায়ন তেওঁৰ শিৰত কপিল বৰ্ণৰ জটা আছিল চকু উজ্জ্বল আৰু মুখত পিঙ্গল বৰ্ণৰ দাড়ি আছিল তেওঁ তপস্যাৰ বলত মহৰ্ষিত্ব লাভ কৰি বেদক চাৰি ভাগত ভাগ কৰিছিল সেইবাবে তেওঁ বেদব্যাস বা 'ব্যাস' নামে পৰিচিত জন্মৰ পিছতেই তেওঁ মাতৃ সত্যৱতীৰ পৰা অনুমতিলৈ তপস্যাৰ বাবে যাত্ৰা কৰে তেওঁ বদৰিকাশ্ৰমত তপস্যা কৰিছিল সেইকাৰণে তেওঁ বাদৰায়ণ নামেও জনাজাত

বেদব্যাসৰ অৱদান
 মহাভাৰত ৰচনা 
মহাভাৰতত উল্লেখ আছে যে তেওঁ মহাভাৰত লিপিবদ্ধ কৰাৰ বাবে ব্ৰহ্মাৰ ওচৰত এজন লিপিকাৰ নিয়োগৰ পৰামৰ্শ লবলৈ যোৱাত ব্ৰহ্মাই গণেশক নিয়োগ কৰিবলৈ কয় গণেশে এটা চৰ্তত লিপিকাৰ হবলৈ সন্মত হয় যে লিপিবদ্ধ কৰাৰ সময়ত তেওঁ অলপো সময় ৰৈ নিদিয়ে ব্যাসে তাত সন্মতি প্ৰকাশ কৰি আন এটি চৰ্ত গণেশৰ আগত দাঙি ধৰে যে তেওঁ কোনো শ্লোকৰ অৰ্থ নুবুজাকৈ লিপিবদ্ধ কৰিব নোৱাৰিব এই চৰ্তত গণেশে সন্মতি জনোৱাত তেওঁ মহাভাৰত লিখিবলৈ আৰম্ভ কৰে ব্যাসদেৱে তেওঁৰ শ্লোক ৰচনাৰ মাজে মাজে কিছু জটিল শ্লোক ৰচনা কৰে - গণেশে এই শ্লোকসমূহৰ অৰ্থ বুজি লিখোঁতে অলপ সময় ব্যয় হয় সেই সময়ত ব্যাসদেৱে আন বহুতো শ্লোক ৰচনা কৰি লয়
মহাভাৰত লিখি থকা অৱস্থাত গণেশ

 বেদ বিভাগকৰ্তা
তেওঁ বেদক শতশাখাযুক্ত চাৰি ভাগত বিভক্ত কৰি বেদব্যাস নামে অভিহিত হয়
 পুৰাণ
ব্যাসদেৱ অষ্টাদশ মহাপুৰাণ আৰু উপপুৰাণসমূহ ৰচনা কৰি খ্যাতি অৰ্জন কৰে বেদান্ত দৰ্শন ৰচনাও ব্যাসদেৱৰ অন্যতম কৃতিত্ব
 ভাগৱত 
বিষ্ণু অৱতাৰ আৰু কৃষ্ণ জীৱনকথা লৈ ৰচিত ব্যাসদেৱৰ এই অনবদ্য ৰচনাত মুঠ বাৰটা স্কন্দ (সৰ্গ) আৰু প্ৰায় ১৮,০০০ শ্লোক আছে হিন্দু সমাজত সুপৰিচিত বহু উপকথাৰ উৎস ভাগৱত পুৰাণ
 ব্ৰহ্মসূত্ৰ 
তেওঁ ৫৫৫ পংক্তিত বেদব্যাসে হিন্দুশাস্ত্ৰৰ প্ৰজ্ঞা সংকলন চয়িত সৃজকসূত্ৰ ৰচনা কৰে সৃজকসূত্ৰত স্ৰষ্টা আৰু সৃষ্টি সম্পৰ্কীয় যুক্তিপৰম্পৰা জ্ঞানান্বেষী কৌশলৰে স্ৰষ্টাৰ অন্বেষণ কৰা হৈছে

 বেদব্যাসৰ শিষ্য 
 পৈল
 জৈমিন
 বৈশম্পায়ন
 সুমন্তুমুণি
 ৰোম হৰ্ষণ

তথ্য উৎস

শ্ৰেণী:মহাভাৰতৰ চৰিত্ৰ
শ্ৰেণী:বিষ্ণুৰ অৱতাৰ
শ্ৰেণী:ঋষি
বেদান্ত দৰ্শন : বেদান্ত শব্দৰ অৰ্থ হৈছে বেদৰ অন্ত উপনিষদ হৈছে বেদৰ শেষ ভাগ গতিকে উপনিষদক বেদান্ত বোলা হয় বেদান্ত ৰ আন এটা নাম হৈছে "উত্তৰ মীমাংসা"বেদান্তৰ  দৰ্শনৰ প্ৰতিষ্ঠাতা হৈছে বদৰায়ণ বদৰায়ণৰ দ্বাৰা ৰচিত ব্ৰহ্ম সূত্ৰই হৈছে এই দৰ্শনৰ মূল গ্ৰন্থ শঙ্কৰাচাৰ্য, ৰামানুচাৰ্য, মধ্বাচাৰ্য, বল্লভাচাৰ্য আৰু নিৰ্ম্বাক হৈছে এই সূত্ৰৰ ভাষ্যকাৰএই ভাষ্যকাৰসকলৰ নামত আমি মুঠ পাচঁটা সম্প্ৰদায় পাওঁ - অদ্বৈত বেদান্ত (শঙ্কৰাচাৰ্য ),বিশিষ্টাদ্বৈত বেদান্ত (ৰামানুচাৰ্য),দ্বৈত বেদান্ত (মধ্বাচাৰ্য), দ্বৈতাদ্বৈত বেদান্ত (নিৰ্ম্বাক), শুদ্ধাদ্বৈত বেদান্ত (বল্লভাচাৰ্য)

শ্ৰেণী:দৰ্শন
শ্ৰেণী:হিন্দু ধৰ্ম
বেদাৰ ভেছা কৰ্ণাটকৰ ছিৰচি চহৰত হোলী উদযাপনৰ কিছুদিন আগেয়ে পৰিৱেশন কৰা এক পৰম্পৰাগত লোকনৃত্য৷ ইয়াক হাণ্টাৰ ডান্স বুলিও কোৱা হয় ছিৰচি চহৰৰ মানুহে প্ৰতি এবছৰৰ অন্তৰে অন্তৰে এই অনন্য লোকনৃত্যৰে হোলী উদযাপন কৰে    ইয়ে হোলীৰ পাঁচোটা দিনতে ৰাজ্যৰ বিভিন্ন প্ৰান্তৰ পৰা বৃহৎ জনসমাগমক আকৰ্ষণ কৰে এই নৃত্য প্ৰায় তিনিশ বছৰ পুৰণি বুলি কোৱা হয়৷
বৰ্ণনা
বেদাৰা ভেছাৰ আচল পৰিৱেশনৰ আগতে কেইবামাহো ধৰি ইয়াৰ অনুশীলন কৰা হয় পৰিৱেশনৰ সময়ত শিল্পীসকলে ময়ুৰৰ পাখি, গোঁফ, কপাহ আৰু ৰঙা কাপোৰ পিন্ধি, ফল-মূলৰ মালা, হাতত ঢাল আৰু তৰোৱাল আঁৰি নিজক সজাই তোলে প্ৰায় পাঁচশ ময়ুৰৰ পাখিৰে ঘূৰণীয়াকৈ কোনো এটা আধাৰত আঠা দি ডাঙৰ বৃত্তৰ দৰে কৰি নৃত্যশিল্পীজনে পিঠিত পিন্ধি লয়৷ পৰিৱেশকৰ পেটত দুডাল ৰছী বান্ধি থোৱা থাকে আৰু দুজন মানুহে ৰছীৰ দুয়োমূৰে ধৰি ময়ুৰৰ পাখিৰ বিশাল বৃত্তটো ৰছীৰে পিঠিত ধৰি ৰাখে, মল্লেছীয়ে তেওঁৰ ঠাইলৈ অহা মানুহক হত্যা কৰাত বাধা দিয়া কাৰ্য বৰ্ণিত কৰিব নৃত্যৰ মজে মজে শৰীৰৰ অংগীভংগীত ময়ুৰৰ পাখিৰ বৃত্তটো দোলায়িত হৈ থাকে৷ কেইগৰাকীমান সহযোগীয়ে হাতেৰে ঢোল(তামাতে) বজাই সহযোগ কৰি নৃত্যক এক ছন্দ দিয়ে হাণ্টাৰ ডান্সৰ এই অভিনেতাজনে নিজৰ ঠাইৰ কোনো এক স্থানীয় বিন্দুৰ পৰা আৰম্ভ কৰি ৰাতিটোৰ ভিতৰতে ছিৰচি চহৰৰ বিভিন্ন স্থানলৈ অনুষ্ঠান পৰিৱেশন কৰি থাকে নৃত্যৰ সামৰণি অংশ শ্ৰী মৰিকাম্বা মন্দিৰত অনুষ্ঠিত হয় তাত নৃত্যশিল্পীগৰাকীয়ে নৃত্য সম্পূৰ্ণ ক্ৰোধত পৰিৱেশন কৰে তেওঁ পুনৰ দিনৰ পোহৰলৈকে ছিৰচি চহৰৰ আন স্থানবোৰত অনুষ্ঠান পৰিৱেশন কৰিবলৈ আৰম্ভ কৰে

বেদাৰা ভেছাৰ একাধিক পৰিৱেশক আছে প্ৰতিটো অঞ্চলত এজন ব্যক্তি থাকে, যিয়ে সমগ্ৰ চহৰখনক প্ৰতিনিধিত্ব কৰিব আৰু নাচিব এই নৃত্যৰ সম্পূৰ্ণ ৰূপ উপস্থাপনৰ বাবে কিছুমান নিৰ্দিষ্ট ঠাই আছে আৰু প্ৰতিজন পৰিৱেশকে সেই নিৰ্দিষ্ট ঠাইবোৰ এবাৰ ভ্ৰমণ কৰিব লাগে লগতে কোৱা হয় যে, এগৰাকী নৃত্যশিল্পীয়ে আন এগৰাকী নৃত্যশিল্পীৰ মুখামুখি হব নোৱাৰে
কাহিনী
এই নৃত্যৰ আৰম্ভণি প্ৰায় ৩শ বছৰ পুৰণি৷ বিজয়নগৰৰ ৰজাক শত্ৰুৰ হাতৰ পৰা ৰক্ষা কৰিবলৈ বেদে জাতিৰ মল্লেছী নামৰ এজন যোদ্ধাক নিযুক্তি দিয়া হৈছিল৷ মল্লেছীয়ে ৰাণী ৰুদ্ৰম্বিকাক বিয়া কৰাবলৈ মন মেলে৷ ৰুদ্ৰম্বিকাই নিজৰ জীৱন উছৰ্গা কৰি মল্লেছীক বিয়া কৰায় যদিও হোলীৰ আনন্দত নাচি থকা মল্লেছী হত্যা কৰি জ্বলাই দিয়ে৷ তেতিয়াৰ পৰাই এই কাহিনী হোলী আগদিনা হাণ্টাৰ ডান্সৰ দ্বাৰা বৰ্ণনা কৰা হয়৷

বেদাৰা ভেছাৰ জনপ্ৰিয় স্থান
কৰ্ণাটকৰ ছিৰচি চহৰত বেদাৰা ভেছা পৰিৱেশন কৰা হয় হোলীৰ সময়ত অনুষ্ঠিত এই নৃত্যৰ সময়ত ডল্লু কুনিঠা নামৰ আন এক লোকনৃত্যও পৰিৱেশন কৰা হয় ছিৰচিৰ মৰিকাম্বা মন্দিৰত দুবছৰৰ মাজত এবাৰ বেদাৰা ভেছা অনুষ্ঠিত হয় আৰু বেদাৰা ভেছা নোহোৱা বছৰত মেলা অনুষ্ঠিত হয়৷
আধুনিক ৰূপ
আজিকালি প্ৰায় ৫০ জন শিল্পীয়ে এককভাবে হাণ্টাৰ ডান্স প্ৰদৰ্শন কৰে৷ তেওঁলোকে হুইচেল বজোৱা আৰু ড্ৰাম কোবোৱা এটা দলৰ সৈতে এই নৃত্য পৰিৱেশন কৰে বৰ্তমান সময়ত হাণ্টাৰ ডান্সৰ লগতে ৰাজপথত বিভিন্ন অনুষ্ঠানো পৰিৱেশন কৰা হয় হাণ্টাৰ ডান্স অনুষ্ঠানৰ আলম লৈ চহৰখনৰ যুৱক-যুৱতীসকলৰ বাবে এক আনন্দদায়ক নিশাৰ আড্ডা পাৰ কৰে শেহতীয়া বছৰবোৰত(২০১৯) হাণ্টাৰ ডান্সৰ আয়োজকসকলে ৰাজপথলৈ ডি-জেআনিবলৈ লৈছে আৰু গোটেই ছিৰচি চহৰখনে দৰ্শকক অধিক মনোৰঞ্জন দিবলৈ শেহতীয়াকৈ ই এটা ক্লাবৰ নৃত্যৰ দৰে হৈ পৰিছে

তথ্য সূত্ৰ

শ্ৰেণী:লোক-নৃত্য
শ্ৰেণী:ভাৰতৰ সংস্কৃতি
বেদৱতী বুঢ়াগোহাঁই আছিল এগৰাকী ভাৰতীয় ৰাজনীতিবিদ তেওঁ ভাৰতীয় জাতীয় কংগ্ৰেছৰ সদস্য হিচাপে ভাৰতৰ সংসদৰ উচ্চ সদনত ৰাজ্যসভাত অসমক প্ৰতিনিধিত্ব কৰিছিল৷

শ্ৰেণী:ভাৰতৰ মহিলা সাংসদ
শ্ৰেণী:ৰাজ্যসভাৰ সাংসদ
বেদৱতী () আছিল বৃহস্পতিৰ পুত্ৰ কুশধ্বজৰ এগৰাকী জীয়ৰী তেওঁক মিথিলাৰ ৰজা জনকৰ গৃহত জন্মলাভ কৰা সীতাৰ আত্মা আছিল বুলি কোৱা হয় যি ৰামায়ণ মহাকাব্যৰ নায়িকা তথা ৰামৰ পত্নী আছিল

 জন্ম বিৱৰণ 
ব্ৰহ্মৰ্ষি কুশধ্বজে লক্ষ্মীক নিজ কন্যা হিচাপে পাবলৈ কঠোৰ তপস্যা কৰিছিল তেওঁৰ তপস্যাত মুগ্ধ হৈ লক্ষ্মী দেৱীয়ে কুশধ্বজৰ কন্যা ৰূপত জন্ম লাভ কৰিবলৈ সন্মত হয় এদিন কুশধ্বজে বেদ পাঠ কৰি থাকোঁতে লক্ষ্মী জন্মগ্ৰহণ কৰে কুশধ্বজ আৰু তেওঁৰ পত্নী মালাৱতীয়ে তেওঁক নিজ কন্যা হিচাপে স্বীকাৰ কৰে বেদ পাঠ কৰাৰ সময়ত জন্ম হোৱাৰ বাবে তেওঁৰ নাম বেদৱতী হয়

 তপস্যা আৰু বৰ লাভ 
বেদৱতীয়ে জন্ম লাভ কৰাৰ পিছত পিতৃ-মাতৃৰ অনুমতি সাপেক্ষে পুষ্কৰতীৰ্থত তপস্যা কৰিবলৈ যায় তাত এক মন্বন্তৰ তপস্যা কাৰ পিছত দৈৱবাণী হয় তুমি জন্মান্তৰে বিষ্ণুক পতি ৰূপে পাবা বেদৱতীৰ ৰূপত মুগ্ধ হৈ অনেক দেৱতা, গন্ধৰ্ব, যক্ষ, ৰাক্ষস আদিয়ে তেওঁক বিবাহ কৰিবলৈ বিচাৰিছিল কিন্তু তেওঁৰ পিতৃৰ ইচ্ছা আছিল যে, তেওঁৰ জোৱাই যেন ভগৱান বিষ্ণু হয় কুশধ্বজৰ ইচ্ছাত ক্ৰুদ্ধ হৈ দৈত্যৰাজ শুম্ভয়ে কুশধ্বজক বধ কৰে আৰু বেদৱতীৰ মাতৃ মালাৱতীয়ে দুখত স্বামীৰ সৈতে জ্বলিথকা জুইত জাহ যায় পিতৃ মাতৃহাৰা বেদৱতীয়ে পিছত হিমালয়ৰ বনত কঠোৰ তপস্যা কৰিবলৈ আৰম্ভ কৰে

 ৰাৱণ কৰ্তৃক বেদৱতীৰ নিগ্ৰহ 
এদিন ৰাৱণে বিচৰণ কৰি থাকোঁতে বেদৱতীক তপস্যা কৰি থকা দেখে আৰু তেওঁৰ পৰিচয় জিজ্ঞাসা কৰে তেওঁ ৰাৱণক অতিথি হিচাপে যথেষ্ট সন্মান কৰে কিন্তু ৰাৱণে কামাতুৰ হৈ তেওঁক বিবাহৰ প্ৰস্তাৱ দিয়ে বেদৱতীয়ে সন্মতি নিদিয়াত ৰাৱণে তেওঁৰ বিমানৰ পৰা নামি বলপূৰ্বকভাৱে বেদৱতীক হৰণ কৰিবলৈ চেষ্টা কৰে অসহায় হৈ বেদৱতীয়ে ৰাৱণৰ বংশ নিধনৰ বাবে তেওঁ পুনৰ ধাৰ্মিকৰ গৃহত জন্মগ্ৰহণ কৰিব বুলি কৈ জুইত তেওঁৰ দেহ ত্যাগ কৰে পৰৱৰ্তীকালত বেদৱতীয়ে সীতা ৰূপে জন্মগ্ৰহণ কৰি বিষ্ণুৰ অৱতাৰ ৰামৰ স্ত্ৰী হৈ ৰাৱণৰ ধ্বংসৰ কাৰণ হৈছিল,       

 ভৱিষ্যতবাণী 
অভিশাপ দিলে তপস্যা শক্তি হ্ৰাস পোৱা হেতু বেদৱতীয়ে ৰাৱণক অভিশাপ দিবলৈ অস্বীকাৰ কৰে যদিও অন্য এটা যুগত পুনৰ জন্মগ্ৰহণ কৰি ৰাৱণৰ ধ্বংসৰ কাৰণ হ'ব বুলি প্ৰতিশ্ৰুতি দিয়ে

ৰামায়ণৰ কিছুমান সংস্কৰণত বেদৱতীয়ে মায়া সীতাৰ ৰূপত পুনৰ জন্ম লয় বুলি কোৱা হয়, যি সীতাৰ স্থান লয় আৰু লংকাপতি ৰাৱণৰ দ্বাৰা অপহৰণ আৰু বন্দী হয়৷ আনহাতে প্ৰকৃত সীতা জুইত লুকাই থাকে৷ মায়া সীতাক প্ৰকৃত সীতাৰ ৰূপলৈ আহিবলৈ ৰামে সীতাক অগ্নি পৰীক্ষা কৰিবলৈ কয়৷

 তথ্যসূত্ৰ 

শ্ৰেণী:ৰামায়ণৰ চৰিত্ৰ
বেঞ্জামিন জনছন (; ১১ জুন ১৫৭২  ১৮ আগষ্ট, ১৬৩৭) এজন ইংৰাজ নাট্যকাৰ আৰু কবি আছিল জনছনৰ শিল্পীত্বই ইংৰাজী কবিতা আৰু মঞ্চ কৌতুকৰ ওপৰত এক স্থায়ী প্ৰভাৱ পেলাইছিল তেওঁ হাস্যৰসৰ কৌতুক জনপ্ৰিয় কৰিছিল; তেওঁ ব্যংগাত্মক নাটক      (১৫৯৮),  ,    (১৬০৬), দ্য এলকেমিষ্ট (১৬১০) আৰু    (১৬১৪) আৰু তেওঁৰ গীত আৰু এপিগ্ৰামেটিক কবিতাৰ বাবে সৰ্বাধিক জনাজাত জেমছ প্ৰথমৰ ৰাজত্বকালত তেওঁক "উইলিয়াম শ্বেইকছপীয়েৰৰ পিছত দ্বিতীয় আটাইতকৈ গুৰুত্বপূৰ্ণ ইংৰাজী নাট্যকাৰ" বুলি গণ্য কৰা হয়

জনছন আছিল ইংৰাজী ৰেনেছাঁ যুগৰ এজন ধ্ৰুপদী শিক্ষিত, সুপঢ়া আৰু সংস্কৃতিবান ব্যক্তি, বিতৰ্কৰ প্ৰতি (ব্যক্তিগত আৰু ৰাজনৈতিক, কলাত্মক আৰু বৌদ্ধিক) ক্ষুধা, যাৰ সাংস্কৃতিক প্ৰভাৱ জেকবিয়ান যুগৰ (১৬০৩ ১৬০৪) নাট্যকাৰ আৰু কবিসকলৰ ওপৰত অতুলনীয় বিস্তৃত আছিল ১৬২৫) আৰু কেৰলিন যুগৰ (১৬২৫১৬৪২)" ",    ,  10, . 388.,   (2000). "'  ".  , ;

জনচনৰ জন্ম ১৫৭২ চনৰ জুন মাহত (সম্ভৱতঃ ১১ তাৰিখে) লণ্ডনৰ আশেপাশে হৈছিল      (12  2024). " ".  .      12  2024. তেখেতে সৰুতে শিক্ষা গ্ৰহণ কৰিছিল ৱেষ্টমিন্সটাৰ গ্ৰামাৰ স্কুলত ১৫৮৯ চনত ৱেষ্টমিন্সটাৰ স্কুল এৰি যোৱাৰ পিছত জনচনে কেমব্ৰিজৰ ছেইণ্ট জনছ কলেজত পঢ়ে পিছত তেওঁ নেদাৰলেণ্ডলৈ যায় আৰু ইংৰাজী ৰেজিমেণ্টৰ সৈতে স্বেচ্ছাসেৱী সৈনিক হিচাপে যোগদান কৰে 
 সাহিত্য-কৃতি 
১৫৯২ চন মানত বেন জনচনে অভিনেতা হিচাপে আত্মপ্ৰকাশ কৰে ১৫৯৮ চনত তেওঁ ব্যঙ্গাত্মক কমেডি      অৰ যোগেদি নাট্যকাৰ হিচাপে প্ৰতিষ্ঠা লাভ কৰে 

জনচনৰ নাটকসমূহ তিনিটা ভাগত ভগাব পাৰি:- (১) ৰাজ দৰবাৰত পৰিৱেশিত নৃত্য-গীত সম্বলিত কাব্যিক নাট ( ) (২) বুৰঞ্জীমূলক ট্ৰেজেডি (যেনে , ), আৰু (৩) কমেডি তেওঁৰ বুৰঞ্জীমূলক ট্ৰেজেডিসমূহ যথেষ্ট পাণ্ডিত্যপূৰ্ণ আৰু কষ্টসাধ্য হৈও নীৰসমদন শৰ্মা(সম্পা).(২০০৩), বিশ্বকোষ, পঞ্চম খণ্ড, অসম সাহিত্য সভা, পৃ.২১৮ ক কমেডিসমূহেই হ'ল জনচনৰ নাট্যকৃতিৰ সৰ্বোৎকৃষ্ট উদাহৰণ সিবিলাকৰ ভিতৰত উল্লেখযোগ্য হ'ল:  ,     আৰু     আদি এই কমেডিসমূহেই জনচনৰ প্ৰতিভা আৰু শৈলীৰ বৈশিষ্ট্যসমূহ স্পষ্ট কৰিছে লগতে শ্বেইক্সপীয়েৰৰ লগত জনচনৰ নাটাচিন্তাৰ মৌলিক পাৰ্থক্য পৰিলিক্ষত হৈছে এৰিষ্টটল নিৰ্দেশিত প্ৰাচীন নাট্য-ৰীতিৰ একান্ত অনুগামী হিচাপে জনছনে সম্পূৰ্ণ নিজস্ব পদ্ধতিৰে সমসাময়িক নাট্যজগতত এক সংস্কাৰ সাধনৰ প্ৰচেষ্টাত উঠি পৰি লাগিছিল

তেখেত এজন বাস্তৱবাদী নাট্যকাৰ আছিল তেওঁৰ কমেডিসমূহৰ পটভূমি আছিল সমসাময়িক লণ্ডনৰ সমাজ সমকালীন সমাজ-বাস্তৱতাৰ ৰূপায়ণ তেখেতে নাটকসমূহত সাৰ্থকৰূপত কৰিছে নাটকৰ ৰচনা শৈলীৰ বেলিকা জনচনে ৰোমাণ্টিক নাটকৰ উচ্ছৃঙ্খলতা পৰিহাৰ কৰি লেটিন কমেডিক আদৰ্শ ৰূপে গ্ৰহণ কৰিছিল চৰিত্ৰায়নৰ ক্ষেত্ৰত তেওঁ এনে এটা ধাৰণাক ভিত্তি হিচাপে লেছিল যে প্ৰতিজন মানুহেই একোটা বিশেষ গুণ বা মুখ্য আৱেগৰ দ্বাৰা পৰিচালিত হয় ইয়াক মানুহজনৰ প্ৰধান বৈশিষ্ট্যৰূপে চিহ্নিত কৰিব পাৰি সেইমতে তেওঁ তেওঁৰ নাটকৰ চৰিত্ৰবোৰৰ মাজত চিহ্নিত কৰিছিল একো একোটা মুখ্য আৱেগ ইয়াক তেওঁ বুলিছিল 'হিউমাৰ' () আৰু তাৰ আধাৰতে চৰিত্ৰবোৰক সজাই তুলিছিল সেইবাবেই জনচনৰ নাটকৰ চৰিত্ৰবোৰ শ্বেইক্সপীয়েৰৰ চৰিত্ৰবোৰৰ দৰে জটিল ব্যক্তিত্ব হোৱাৰ পৰিবৰ্তে হৈ পৰে একো একোটা সাঁচত ঢলা প্ৰতীক ()

 তথ্য সংগ্ৰহ 

শ্ৰেণী:যুক্তৰাজ্যৰ ব্যক্তি
শ্ৰেণী:সাহিত্যিক
শ্ৰেণী:নাট্যকাৰ
শ্ৰেণী:কবি
শ্ৰেণী:মৃত ব্যক্তি
বেঞ্জামিন ফ্ৰেংকলিন

বেন ফ্ৰেংকলিন প্ৰভাৱ () হৈছে এটা প্ৰস্তাৱিত মনোবৈজ্ঞানিক প্ৰপঞ্চ, য'ত: ইতিমধ্যেই অনুগ্ৰহ (সহায়) কৰি থোৱা মানুহ এজনে অইন এজন মানুহৰ প্ৰতি পুনৰ অনুগ্ৰহ কৰাৰ সম্ভাৱনীতা দেখা যায়-লাগিলে সেই মানুহজনৰ পৰা তেওঁ অনুগ্ৰহ লাভ কৰকেই বা নকৰকেই৷ ইয়াৰ এটা ব্যাখ্যা হৈছে- বোধগত অসন্তুষ্টতা (৷) মানুহে কাৰণ দৰ্শায় যে, তেওঁলোকে আনক ভাল পায় বাবে সহায় আগবঢ়ায়, যদিওবা কথাটো তেনেকুৱা নহয়৷ কাৰণ মানুহৰ মনবোৰে নিজৰ কৰ্ম আৰু ধাৰণাৰ মাজত এটা যৌক্তিক ধাৰাবাহিকতা বৰ্তাই ৰাখিবলৈ পৰিশ্ৰম কৰিব লগা হয়৷ 

অন্য এক অৰ্থত, সংকটৰ সমুখীন হোৱা নিজস্বতাৰ ধাৰণাটোৰ পৰিণতিয়েই হৈছে বেঞ্জামিন ফ্ৰেংকলিন প্ৰভাৱ৷ প্ৰতিগৰাকী ব্যক্তিয়েই একোটা ভাৱমূৰ্তি নাইবা ব্যক্তিত্ব নিৰ্মাণ কৰি লয়৷ আৰু সেই ভাৱমূৰ্তিটো বৰ্তি থাকে-এইবাবেই যে ব্যক্তিজনৰ ব্যক্তিগত বৰ্ণনাত সংগতিহীনতা বা (শূন্য ধাৰাবাহিকতা) পুনৰ্লিখিত হয়, সম্পাদিত হয় আৰু বিসংগতিপূৰ্ণভাৱে গৃহীত হয়৷ 
প্ৰভাৱটোৰ প্ৰসংগত ফ্ৰেংকলিনৰ পৰ্যবেক্ষণ
বেঞ্জামিন ফ্ৰেংকলিন, যাৰ নামেৰে এই বিশেষ প্ৰভাৱটো নামাংকিত কৰা হৈছে; তেখেতে আত্মজীৱনীত "পুৰণি প্ৰবচন" এটাক এইদৰে ব্যাখ্যা কৰিছে: "               ,       ."     ,  48 .

ওঠৰ শতিকাত পেনছিলভেনিয়া ন্যায়সভাত কৰ্মৰত হৈ থকাৰ সময়ত ফ্ৰেংকিলনে কেনেদৰে এজন প্ৰতিদ্বন্দ্বী বিধায়কৰ বিদ্বেষৰ সৈতে মোকাবিলা কৰিছিল; সেই বিষয়ে আত্মজীৱনীত তেখেতে বৰ্ণনা কৰিছে এইদৰে:

ব্যৱহাৰ
বিক্ৰী বা ছেলছৰ ক্ষেত্ৰত, বেন ফ্ৰেংকিলন প্ৰভাৱ ব্যৱহাৰ কৰি গ্ৰাহকৰ লগত সুসম্বন্ধ স্থাপন কৰিব পাৰি৷  সম্ভাব্য গ্ৰাহক এজনক সহায় কৰাৰ পৰিৱৰ্তে এইজন বিক্ৰেতাই সম্ভাব্য গ্ৰাহকজনক সহায় বিচাৰি অনুৰোধ কৰিব পাৰে৷  উদাহৰণস্বৰূপে, গ্ৰাহক এজন কেনেধৰণৰ পণ্যৰ দ্বাৰা উপকৃত হয়, ভৱিষ্যতৰ বজাৰখনৰ সন্দৰ্ভত তেওঁলোকৰ কি ধাৰণা- আদি কথাবোৰ আপোনাৰ লগত (বিক্ৰেতা)ৰ লগত ভগাই ল'বলৈ ক'ব পাৰি৷ তেনেধৰণৰ উপকাৰ বা অনুৰোধৰ দ্বাৰায়েই পৰৱৰ্তী সময়ত সেইগৰাকী ক্ৰেতাৰ সময় আৰু বিনিয়োগ লাভ কৰিবলৈ সক্ষম হ'ব পাৰি৷  
লগতে চাওক
 স্ব-সেৱা পক্ষপাতিতা 
 বিশ্বাস পক্ষপাতিতা
 ডেনিয়েল কাহনেমেন
 কাঠামোবদ্ধ প্ৰভাৱ

তথ্যসূত্ৰ

শ্ৰেণী:মনোবিজ্ঞান
শ্ৰেণী:বোধগত পক্ষপাতিতা
বেনজীৰ ভুট্টো (; জন্ম: ২১ জুন ১৯৫৩ আৰু মৃত্যু: ২৭ ডিচেম্বৰ ২০০৭) আছিল এগৰাকী পাকিস্তানী ৰাজনীতিবিদ যিয়ে ১৯৮৮ চনৰ পৰা ১৯৯০ চনলৈ আৰু পুণৰ ১৯৯৩ চনৰ পৰা ১৯৯৬ চনলৈ পাকিস্তানৰ প্ৰধানমন্ত্ৰী পদত অধিষ্ঠিত আছিল বেনজীৰ ভুট্টো আছিল প্ৰথম মহিলা যিয়ে কোনো মুছলিম সংখ্যাগৰিষ্ঠ গণতান্ত্ৰিক ৰাষ্ট্ৰৰ সৰ্বোচ্চ পদত নিযুক্ত হৈছিল আদৰ্শগতভাবে তেওঁ এগৰাকী উদাৰবাদী আৰু ধৰ্মনিৰপেক্ষতাত বিশ্বাসী ১৯৮০ চনৰ পৰা ২০০৭ চনলৈকে তেওঁ পাকিস্তান পিপলচ্ পাৰ্টি (  ,)-ৰ সভাপতি আৰু উপ-সভাপতি ৰূপে নিযুক্ত আছিল

বেনজীৰ ভুট্টোৰ জন্ম হৈছিল পাকিস্তানৰ কাৰাচী চহৰত, এক সম্ভ্ৰান্ত ধনী পৰিয়ালত তেওঁৰ দেউতা জুলফিকাৰ আলি ভুট্টো আছিল পাকিস্তান পিপলচ্ পাৰ্টিৰ প্ৰতিষ্ঠাতা আৰু পাকিস্তানৰ প্ৰধানমন্ত্ৰী বেনজীৰ ভুট্টো উচ্চশিক্ষা গ্ৰহণ কৰিছিল হাৰ্ভাড বিশ্ববিদ্যালয় আৰু অক্সফ'ৰ্ড বিশ্ববিদ্যালয়ৰ পৰা ভুট্টো ১৯৭৭ চনত পাকিস্তান উভতি আহে আৰু তেওঁৰ অহাৰ পূৰ্বে তেওঁৰ দেউতা জুলফিকাৰ আলি ভুট্টোক পাকিস্তানী আৰ্মিয়ে প্ৰধানমন্ত্ৰীৰ পদৰ পৰা পদচ্যুত কৰে ইয়াৰ পাছতেই বেনজিৰ ভুট্টো আৰু তেওঁৰ মাতৃ মিলি পাকিস্তান পিপলচ্ পাৰ্টিৰ নিয়ন্ত্ৰন হাতত লয় আৰু পাকিস্তানত গণতন্ত্ৰ পুনঃপ্ৰতিষ্ঠা কৰাৰ বাবে আন্দোলন চলাই যায় ভুট্টোক তৎকালীন মিলিটাৰি চিফ্ মহম্মদ জিয়াউল হকে বহুবাৰ কাৰাবন্দী কৰিছিল আৰু ১৯৮৪ চনত তেওঁক ব্ৰিটেইনলৈ নিৰ্বাসিত কৰা হয় ১৯৮৬ চনত তেওঁ পাকিস্তান উভতি আহে আৰু পাকিস্তান পিপলচ্ পাৰ্টিৰ ভেটি সমাজবাদী আদৰ্শক সলনি কৰি উদাৰবাদীত পৰিণত কৰি ১৯৮৮ চনৰ সাধাৰন নিৰ্বাচনত জয় লাভ কৰে প্ৰধানমন্ত্ৰী হিচাপত ভুট্টোৰ মূল উদ্দেশ্য আছিল সংৰক্ষিত ইছলামিক শক্তিৰ বিৰূদ্ধে যুঁজ দি গণতন্ত্ৰ প্ৰতিষ্ঠা কৰা

তেওঁৰ প্ৰশাসনৰ বিৰূদ্ধে দুৰ্নীতিৰ অভিযোগ উত্থাপন কৰি ১৯৯০ চনত তেওঁক প্ৰধানমন্ত্ৰীৰ পদৰ পৰা বিচ্যুত কৰে সেই একেই চনত ষড়যন্ত্ৰ কৰি সাধাৰন নিৰ্বাচন বাতিল কৰি ইছলামিক ডেম'ক্ৰেটিক এলায়েন্স ()-এ চৰকাৰ গঠন কৰে আৰু তাৰ পৰাই ভুট্টো বিৰোধী পক্ষৰ ভূমিকাত আছিল

নৱাজ শ্বৰিফৰ চৰকাৰক দুৰ্নীতিৰ অভিযোগত ক্ষমতাচ্যুত কৰা হয় আৰু ১৯৯৩ চনৰ সাধাৰন নিৰ্বাচনত বেনজিৰ ভুট্টো দ্বিতীয় বাৰৰ বাবে প্ৰধানমন্ত্ৰীৰ পদ গ্ৰহণ কৰে তেওঁ দ্বিতীয় বাৰৰ বাবে প্ৰধানমন্ত্ৰীৰ পদত নিযুক্ত থকা কালত চৰকাৰী খণ্ডৰ ব্যক্তিগতকৰণ আৰু নাৰী সবলীকৰণৰ ওপৰত বিশেষ গুৰুত্ব দিছিল ১৯৯৭ চনত তেওঁৰ দল পিপিপি সাধাৰন নিৰ্বাচনত পৰাজয় হয় আৰু ইয়াৰ পাছতেই বেনজিৰ ভুট্টো ডুবাইলৈ নিৰ্বাসিত হয় ২০০৮ চনত তেওঁ আকৌ পাকিস্তানলৈ উভতি আহে, সাধাৰন নিৰ্বাচনত তেওঁৰ দলক নেতৃত্ব দিয়াৰ বাবে ৰাৱলপিণ্ডিত হোৱা ৰাজনৈতিক সমাৱেশত অংশগ্ৰহন কৰাৰ পাছত তেওঁক হত্যা কৰা হয় হত্যাৰ আঁৰত আলকায়দাৰ হাত আছে বুলি আলকায়দায়ে প্ৰকাশ কৰে

বেনজীৰ ভুট্টো এজন বিবাদিত ব্যক্তিত্ব তেওঁৰ দুবাৰ প্ৰধানমন্ত্ৰী থকা কালত বহুতো বিতৰ্ক আৰু দুৰ্নীতিৰ অভিযোগ উত্থাপন হৈছিল তেওঁৰ বিৰূদ্ধে তেওঁ পাশ্চাত্যৰ আধুনিক আৰু অগ্ৰশীল দেশৰ দৃষ্টি আকৰ্ষণ কৰিবলৈ সক্ষম হৈছিল, তেওঁৰ নাৰী সবলীকৰণৰ প্ৰচেষ্টা আৰু ইছলামিক শক্তিৰ বিৰূদ্ধে যুঁজ দিয়াৰ বাবে

তথ্যসূত্ৰ

 

 

 

 

 

 

 

 

 

 

 

শ্ৰেণী:পাকিস্তানৰ ব্যক্তি
শ্ৰেণী:ৰাজনীতিবিদ
শ্ৰেণী:মৃত ব্যক্তি
ভানাৰাস ৰেল ইঞ্জিন কাৰখানা (  ) ভাৰতীয় ৰেলৰ দ্বাৰা পৰিচালিত আৰু বাৰানসীৰ ডিৰেকাত অৱস্থিত এক কাৰখানা ইয়াত ডিজেল-ইলেকট্ৰিক ৰেল ইঞ্জিন  আৰু আনুষংগিক আহিলা-পাতি নিৰ্মাণ কৰা হয় সম্প্ৰতি ই ভাৰতৰ বৃহত্তম ডিজেল-ইলেকট্ৰিক ৰেল ইঞ্জিন নিৰ্মাতা 

ডিৰেকা () বাৰানসীৰ মহানগৰৰ উপকণ্ঠৰ মণ্ডুৱাদীহ নামৰ অঞ্চলত অৱস্থিত 

কোম্পানী
১৯৬১ চনত স্থাপিত ডিৰেকাৰ প্ৰথমটো ৰেল ইঞ্জিন কুণ্ডণ (2 ১৮২৩৩) ১৯৬৪ চনত জানুৱাৰীৰ ৩ তাৰিখে নিৰ্মিত হৈ ওলায় ১৯৬০ চনৰপৰা এলকো মূলৰ বিভিন্ন আৰ্হিৰ ইঞ্জিন নিৰ্মাণ আৰু গৱেষণা কৰাৰ উপৰিও ১৯৯০ দশকৰপৰা   আৰ্হিসমূহৰ নিৰ্মাণ আৰু গৱেষণাৰ লগতো ই জড়িত হৈ পৰিছে ডিৰেকাৰ বাৰ্ষিক নিৰ্মাণ ক্ষমতা ২৫০টা যদিও বিদেশী গ্ৰাহকৰ চাহিদাৰ সৈতে সামঞ্জস্য ৰাখি সেই ক্ষমতা ২৭৫টালৈ বৃদ্ধি কৰাৰ পৰিকল্পনা কৰা হৈছে

উত্পাদিত সামগ্ৰী
ডিৰেকাৰ ইঞ্জিনসমূহৰ অশ্বশক্তি  ৰপৰা লৈকে বিস্তৃত বৰ্তমান ডিৰেকাই  46 আৰু  46 ইঞ্জিনসমূহ ইলেক্ট্ৰ'ম'টিভ ডিজেলচ্ (পূৰ্বৰ -) অনুজ্ঞাপত্ৰৰ অধীনত নিৰ্মাণ কৰাৰ উপৰিও সেইসমূহৰ বিকাশৰ লগতো জড়িত হৈ পৰিছে

বজাৰ
ভাৰতীয় ৰেলৰ উপৰিও নিয়মীয়াকৈ ডিজেল-ইলেকট্ৰিক ইঞ্জিনসমূহ শ্ৰীলংকা, মালয়েছিয়া, বাংলাদেশ, মালি, চেনেগাল  তাঞ্জানিয়া, এংগোলা, ভিয়েটনাম ইত্যাদি দেশলৈ ৰপ্তানি কৰা হয় তদুপৰি দেশৰ ভিতৰতে জাহাজ বন্দৰ, বৃহৎ শক্তিখণ্ড আৰু ব্যক্তিগত খণ্ডৰ ৰেলসেৱাসমূহৰ চাহিদাও ই পূৰণ কৰি আহিছে

সহায়ক খণ্ড
২০০৬ চনৰপৰা ডিৰেকাই কিছুসংখ্যক যাত্ৰীবাহী আৰু মালবাহী ইঞ্জিনৰ নিৰ্মাণকাৰ্য মুম্বাইস্থিত মধ্য ৰেলৱেৰ পেৰেল কাৰখানালৈ সম্প্ৰসাৰিত কৰে

 লগতে চাওক 
 ৰেল ইঞ্জিন নিৰ্মাতাৰ তালিকা

 তথ্য উত্স 

বাহ্যিক সংযোগ 

   
      

শ্ৰেণী:ভাৰতৰ ৰেল উদ্যোগ
বেনাৰসী শাৰী বৈ থকা এজন শিপিনী
বেনাৰসী শাৰী () উত্তৰ প্ৰদেশৰ বাৰাণসী চহৰত তৈয়াৰ কৰা শাৰীৰ প্ৰকাৰ বাৰাণসী চহৰৰ পুৰণি নাম বেনাৰস আৰু এই নামেৰে ইয়াত উৎপাদিত শাৰীৰ নাম বেনাৰসী শাৰী হৈছে ই ভাৰতৰ উৎকৃষ্ট শাৰীবোৰৰ অন্যতম আৰু ইয়াক সোণালী আৰু ৰূপালী কিংখাপ বা জৰি, উৎকৃষ্ট ৰেচম আৰু সমৃদ্ধ এমব্ৰয়দাৰীৰ বাবে জনা যায় শাৰীবোৰ মিহি ৰেচম সূতাৰে বোৱা ইয়াৰ জটিল নক্সা আৰু হাতৰ অন্য কাৰিকৰী কামৰ বাবে শাৰীবোৰ সাধাৰণতে গধুৰ হয় এই শাৰীৰ বৈশিষ্ট্য মেৰোৱা ফুল আৰু পাতৰ নক্সা- 'কলকা' আৰু 'বেল', বাহিৰৰ অংশত ওপৰলৈ আগবাঢ়ি যোৱা পাতৰ লানি, যাক 'ঝালাৰ' বোলা হয় অন্যান্য বৈশিষ্ট্যৰ ভিতৰত হল- সোণৰ কাম, ঘন বোৱন, পুঙ্খানুপুঙ্খ নক্সা, আৰু জালিৰ কাম নক্সা আৰু বিন্যাসৰ ওপৰত নিৰ্ভৰ কৰি একোখন বেনাৰসী শাৰী বৈ উলিয়াবলৈ পোন্ধৰৰ পৰা এমাহ পৰ্যন্ত সময় লাগে প্ৰায়ে ভাৰতীয় বিয়াত কইনাৰ সাজ হিচাপে এই শাৰী ব্যৱহৃত হয় :   ,     , 5  2009.      , 3  2003.

ইতিহাস
সোণালী কিংখাপৰ এখন পৰম্পৰাগত বেনাৰসী শাৰী
ৰালফ ফিটচে (১৫৮৩-৯১) বাৰানসীৰ কপাহী বস্ত্ৰ উদ্যোগৰ এক সমৃদ্ধ ক্ষেত্ৰ হিচাপে বৰ্ণনা কৰিছিল বাৰাণসীৰ কিংখাপ আৰু জৰি বস্ত্ৰৰ প্ৰথম উল্লেখ ঊনৈশ শতিকাৰ পৰা পোৱা গৈছিল ১৬০৩ চনৰ দুৰ্ভিক্ষৰ সময়ত গুজৰাটৰ পৰা ৰেচম শিপিনীসকলে স্থানন্তৰিত হোৱাৰ পিছত, সম্ভৱতঃ সপ্তদশ শতিকাৰ ভিতৰত বাৰাণসীত ৰেচম কিংখাপৰ বয়ন আৰম্ভ হৈছিল আৰু অষ্টাদশ আৰু ঊনবিংশ শতিকাৰ সময়ত উৎকৃষ্টতাৰ সৈতে বিকশিত হৈছিল মোগল যুগত চতুৰ্দশ শতিকাত, সোণ আৰু ৰূপৰ সূতা ব্যৱহাৰ কৰি জটিল নক্সাৰ কিংখাপ বয়ন বাৰণসীৰ বিশেষত্ব হৈ উঠে

গোৰখপুৰ, চান্দৌলী, ভাডোহি, জৌনপুৰ আৰু আজমগড় জিলাৰ চৌপাশৰ অঞ্চলটোৰ পৰম্পৰাগত বেনাৰসী শাৰী হস্ততাঁত ৰেচম উদ্যোগৰ সৈতে প্ৰত্যক্ষ বা পৰোক্ষভাৱে প্ৰায় ১.২ নিযুত লোক জড়িত হৈ আছে

যোৱা কেইবছৰমানত 'একায়া', 'টিলফি' বেনাৰছকে ধৰি বিভিন্ন বাৰাণসী ভিত্তিক ব্ৰেণ্ডে বেনাৰসী শাৰীৰ শ্ৰী পুনৰুদ্ধাৰ কৰাত জড়িত হৈ আচে আৰু ইয়াক পোনপটীয়াকৈ গ্ৰাহকৰ ওচৰলৈ লৈ যোৱাৰ প্ৰচেষ্টা অব্যাহত ৰাখিছে

ভৌগোলিক স্বীকৃতি
বহু বছৰ ধৰি যান্ত্ৰিক তাঁতৰ গোটবোৰৰ সৈতে কৰা প্ৰতিযোগিতাৰ বাবে বেনাৰসী ৰেচম তাঁত উদ্যোগটো দ্ৰুত হাৰত ব্যাপকভাৱে ক্ষতিগ্ৰস্ত হৈ আহিছে এই উদ্যোগটোৱে আন এটা প্ৰতিযোগিতাৰো সন্মুখীন হ'বলগীয়া হৈছে সেয়া হ'ল এক্ৰিলিক বা আন ৰেচমসদৃশ সস্তীয়া কৃত্ৰিম সূতাৰে তৈয়াৰী সস্তীয়া শাৰী ,      ,  ,  8  2002. ২০০৯ চনত, দুবছৰীয়া অপেক্ষাৰ পিছত, উত্তৰ প্ৰদেশৰ তাঁত সংগঠনবোৰে 'বেনাৰস কিংখাপ আৰু শাৰী'ৰ বাবে ভৌগোলিক স্বীকৃতি () অধিকাৰ অৰ্জন কৰে          ,  ,  18  2009.        (), 17  2009.

তথ্য উৎস

বাহ্যিক সংযোগ

      
        .
   
     

শ্ৰেণী:বস্ত্ৰ
শ্ৰেণী:উত্তৰ প্ৰদেশ
শ্ৰেণী:ভাৰতৰ ভৌগোলিক স্বীকৃতি
বেনেডিক্ট টিম'থি কাৰ্লটন কাম্বাৰবেটছ্ (; জন্ম: ১৯ জুলাই ১৯৭৬) হৈছে এগৰাকী ইংৰাজ অভিনেতা মানচেষ্টাৰ ভিক্টোৰিয়া বিশ্ববিদ্যালয়ৰ এগৰাকী স্নাতক কাম্বাৰবেটছে লণ্ডন সংগীত আৰু নাট্যকলাৰ একাডেমীত প্ৰশিক্ষণ লয় আৰু ধ্ৰুপদী অভিনয়-কলাত কলাৰ স্নাতক ডিগ্ৰী লাভ কৰে তেখেটে পোনপ্ৰথমবাৰৰবাবে প্ৰদৰ্শন কৰে ৰিজেণ্টছ পাৰ্কৰ অপেন এয়াৰ থিয়েটাৰত ২০০৫ চনত বেনেডিক্টে ৱেষ্ট ইণ্ড থিয়েটাৰত অভিষেক কৰে ইয়াৰ পিছৰ পৰা তেখেতে ৰয়েল নেশ্যনেল থিয়েটাৰৰ কিছুমান প্ৰযোজনা যেনে 'অফটাৰ দ্য ডেন্স' (২০১০) আৰু 'ফ্ৰেংকেনষ্টাইন' (২০১১)ত শীৰ্ষ চৰিত্ৰত অভিনয় কৰে

২০০২ চনত কাম্বাৰবেটছে 'ছাইলেণ্ট উইটনেছ' আৰু ২০০৩ চনত 'ফৰ্টিছামথিং' নামৰ টেলিভিছন অনুষ্ঠানত ভূমুকি মাৰে ২০০৪ চনত 'হকিং' নামৰ টেলিভিছন কথাছবিত তেখেতক দেখা পোৱা যায় ২০১০ চনৰ পৰা ২০১৭ চনলৈকে তেখেতে 'শ্বাৰ্লক' নামৰ টেলিভিছন ধাৰাবাহিকত অভিনয় কৰে ২০০৬ চনত মুক্তি লাভ কৰা 'এমেইজিং গ্ৰেচ'ত কাম্বাৰবেটছে 'উইলিয়াম পিট দ্য ইয়ংগাৰ' নামৰ চৰিত্ৰটোত অভিনয় কৰে ইয়াৰ পিছত তেখেতে বহুকেইখন ছবিত বহু গুৰুত্বপূৰ্ণ ছবিত অভিনয় কৰে তাৰে ভিতৰত 'টুৱেলভ ইয়েৰছ এ শ্লেইভ', 'দ্য ফিফথ ইষ্টেট' আদি অন্যতম ২০১৪ চনৰ ছবি ইতিহাস-বিজ্ঞানভিত্তিক ছবি 'দ্য ইমিটেছন গেম'ত তেখেতে এলান ট্যুৰিঙৰ চৰিত্ৰত অভিনয় কৰে মাৰ্ভেল চিনেমেটিক ইউনিভাৰ্ছত তেখেতে 'ডক্টৰ ষ্ট্ৰেঞ্জ' চৰিত্ৰটোত ৰূপায়ণ কৰিছে ২০২২ চনত তেখেতক '      ' নামৰ ছবিখনত দেখা যাব

বেনেডিক্ট কাম্বাৰবেটছে এতিয়ালৈকে বহুতো বঁটা আৰু সন্মান লাভ কৰিবলৈ সক্ষম হৈছে ২০১৪ চনত 'টাইম' আলোচনীয়ে তেখেতক 'পৃথিৱীৰ এশগৰাকী প্ৰভাৱশালী ব্যক্তি'ৰ বাৰ্ষিক তালিকাত তালিকাভূক্ত কৰিছিলঅভিনয় আৰু সমাজ কল্যাণৰ ক্ষেত্ৰলৈ আগবঢ়োৱা অৱদানৰ বাবে ২০১৫ চনত তেখেতক 'অৰ্ডাৰ অৱ দ্য ব্ৰিটিছ এম্পায়াৰ' হিচাপে নিয়োগ কৰা হয়

ব্যক্তিগত জীৱন
ছফি হাণ্টাৰৰ সৈতে কাম্বাৰবেটছ, ২০১৫ চনৰ জুলাইত
কাম্বাৰবেটছে বৌদ্ধ দৰ্শন অনুসৰণ কৰে ইয়াৰ উপৰি ধ্যান আৰু সম্পূৰ্ণ সচেতনতা ()-ৰ প্ৰতি তেখেত আগ্ৰহী কাম্বাৰবেটছে 'ভেগান' খাদ্যাভ্যাসৰ অনুসৰণকাৰী

ইংৰাজী থিয়েটাৰ আৰু অপেৰা পৰিচালক ছফি হাণ্টাৰৰ লগত কাম্বাৰবেটছৰ সোতৰ বছৰজোৰা বন্ধুত্বৰ সম্পৰ্ক আছিল ২০১৫ চনৰ ১৪ ফেব্ৰুৱাৰীত দুয়োৰে মাজত বিবাহ সম্পন্ন হয় দম্পতীটোৰ তিনিটা পুত্ৰ সন্তান আছে

চলচ্চিত্ৰপুঞ্জী
 বৰ্ষ নাম চৰিত্ৰ টোকা  ২০০২ '   '   চুটি ছবি ২০০৩ '   ' ২০০৬ '  10'  ' '    ২০০৭ ''      ''  2008 '   '  2009 ''    ' '  2010 ' '  ' '  ' ' 2011 '   '   ''  ' ' 2012 '   '   ()  ' :   '        2013 '   '    ' '   ;   '12   '    '  '   ':  '  ' :    '       ২০১৪ '  ' এলান ট্যুৰিং '  '   ' :      '        ২০১৫ ' '  . ২০১৬ ' 2'  কেমিঅ' হিচাপে' '.    ;    2017 '  '   ': '.  ২০১৮ ':  ' ' '   '    ' ;   ':    '      ২০১৯ ': ' .   '  :  ' :.20190903---------- '1917'  ২০২০ ' '  ২০২১ ' '     '     '  - '    '   - '-:   '.  -২০২২ '      ' -

তথ্যসূত্ৰ

বাহ্যিক সংযোগ

 
 বেনেডিক্টৰ এটা সাক্ষাৎকাৰ

শ্ৰেণী:যুক্তৰাজ্যৰ ব্যক্তি
শ্ৰেণী:অভিনয় শিল্পী
শ্ৰেণী:হলিউড অভিনেতা
দাৱনগেৰে বেন্নে ডজ () বা বাটাৰ ডোছা হৈছে এক প্ৰকাৰৰ ডোছা যাৰ উৎপত্তি ভাৰতৰ কৰ্ণাটকৰ দাৱনগেৰে চহৰৰ পৰাই হয় কানাড়া ভাষাত "বেনে ড'জ" শব্দটোৰ অৰ্থ হৈছে কেৱল "বাটাৰ ডোছা" সাধাৰণ ডোছা প্ৰস্তুত কৰাৰ সময়ত উদাৰ পৰিমাণৰ মাখন মিহলাই প্ৰস্তুত কৰা হয়, আৰু ইয়াৰ লগত নাৰিকলৰ চাটনিও দিয়া হয় ইয়াৰ বেটাৰটো বহুত বেলেগ য'ত চাউল, দালি, পাফড চাউল আদিৰ মিশ্ৰণ থাকে আৰু কাঠৰ কেৰাহীত প্ৰস্তুত কৰা হয় ই মছলা ডোছা বা চেট ডোছাৰ দৰেই কিন্তু আকাৰত সৰু, চাউলৰ বেটাৰ আৰু বহুত বেছি মাখনৰ পৰা তৈয়াৰী ইয়াৰ ওপৰত মাখন ছটিয়াই উদাৰ হেল্পিংৰ সৈতে পৰিবেশন কৰা হয় 

বেন্নেৰ কিছুমান ভিন্নতা:
 বেন্নে খালি ডোছা
 বেন্নে অ'পেন ডোছা
 বেন্নে মছলা ডোছা

ইতিহাস
১৯২৮ চনৰ পৰাই চেন্নাম্মা নামৰ এগৰাকী ভদ্ৰমহিলাই দাৱনগেৰেলৈ প্ৰব্ৰজন কৰি নিজৰ অনন্য ৰেচিপিৰে ডোছা, চাটনি আৰু আলু পালিয়া প্ৰস্তুত কৰিবলৈ আৰম্ভ কৰে দাৱনগেৰেৰ বসন্ত টকীৰ ওচৰৰ সাৱলাগী নাট্য থিয়েটাৰৰ সন্মুখত তেওঁৰ সৰু খাদ্যৰ দোকানখন আৰম্ভ কৰিছিল যিটো ৰুচিৰ বাবে জনপ্ৰিয় হৈ পৰিছিল 

প্ৰথম অৱস্থাত তেওঁ ৰাগী বেটাৰেৰে ডোছা প্ৰস্তুত কৰিছিল পিছলৈ ১৯৩৮ চনৰ ভিতৰত তাইৰ সন্তানসকলে উদাৰ ডলপ মাখনৰ সৈতে ৰাইচ বেটাৰ, পাফড ৰাইচ আৰু ডালৰ সৈতে ডোছা প্ৰস্তুত কৰিবলৈ আৰম্ভ কৰে এইটো অতি সোনকালে স্থানীয় লোকৰ মাজত অত্যন্ত জনপ্ৰিয় হৈ পৰিল এই কাম আগবঢ়াই লৈ গৈছিল চেন্নাম্মাৰ দুই পুত্ৰ শান্তপ্পা আৰু মহাদেৱপ্পাই দুয়োজনে নিজাকৈ খাদ্যৰ দোকান খুলিলে 

১৯৪৪ চনত শান্তপ্পাই "শান্তপ্পা ডোছা হোটেল" নামৰ খাদ্যৰ দোকানখন খুলিছিল আৰু এইটোৱেই হৈছে পুৰণি ডাভানাগেৰেৰ ক্লক টাৱাৰৰ ওচৰত অৱস্থিত ডাভানাগেৰৰ আটাইতকৈ পুৰণি বেনে ড'জ খাদ্যৰ দোকান বৰ্তমান এই কাম তেওঁৰ পুত্ৰ গণেশে পৰিচালনা কৰে      : 

মহাদেৱপ্পাই বসন্ত থিয়েটাৰৰ সমীপতে নিজৰ খাদ্যাভ্যাস খুলিছিল যিটো আজিৰ অস্তিত্ব নাই তেওঁৰ ডাঙৰ পুত্ৰ ৰৱিৰ চাৰ্চ ৰোডত ৰবি বেনে ডজ হোটেল হিচাপে বেনে ডজ খাদ্যৰ দোকান আছে তেওঁৰ সৰু পুত্ৰ বিজিৰ ডেণ্টেল কলেজ ৰোডত নিজাকৈ বিজ্জী বেনে ডোছা খাদ্যৰ দোকানো আছে 

এইবোৰৰ বাহিৰেও ডাভানাগেৰেত সুস্বাদু বেনে ডোছা পৰিবেশন কৰা বহুতো জনপ্ৰিয় খাদ্যৰ দোকান আছে তেওঁলোকৰ ভিতৰত জনপ্ৰিয় হৈছে শ্ৰী গুৰু কোট্টুৰেশ্বৰ বেনে দোছা হোটেল, গায়ত্ৰী বেনে দোছা হোটেল, বসন্ত বেনে দোছা হোটেল আদি, যিহেতু পেটেণ্টৰ কোনো সমস্যা নাই গতিকে কোনোৱে বেনে ডোছা বনাই বিক্ৰী কৰিব পাৰে বেনে ডোছা বা দভানাগেৰে সমগ্ৰ কৰ্ণাটকৰ বহু হোটেলত বেনে ডোছা জনপ্ৰিয় খাদ্য সামগ্ৰী আচলতে গুৰুত্বপূৰ্ণ কথাটো হল সোৱাদ 

চিত্ৰ

তথ্য সংগ্ৰহ

শ্ৰেণী:খাদ্য
শ্ৰেণী:কৰ্ণাটকৰ খাদ্য
শ্ৰেণী:ভাৰতৰ ৰন্ধনশৈলী
কাঠেৰে নিৰ্মিত বেফানাৰ এটা পুতলা

ইটালীয় লোককথাত, বেফানা এগৰাকী বৃদ্ধা মহিলা যি  এপিফেনি (গ্ৰীক: , ) (৫ জানুৱাৰীৰ নিশা) উৎসৱৰ সময়ত সমগ্ৰ ইটালীত ছেইণ্ট নিকোলাছ বা চান্টাক্লজৰ দৰে ল'ৰা-ছোৱালীৰ মাজত উপহাৰ বিতৰণ কৰে, .   :        , , , ,    (2009) . 269.  প্ৰথমে এই উৎসৱ কিছুমান ইটালীয় অঞ্চলত পালিত হৈছিল, পিছত ই সমগ্ৰ ইটালীত বিয়পি পৰে

লোককথা অনুসৰি, এগৰাকী অতি বুঢ়ী মহিলা (বেফানা) এটা ঝাড়ুৰ ওপৰত ওলোটা কৈ উঠি এপিফেনি উৎসৱৰ আগৰ নিশা (৫ জানুৱাৰীৰ নিশা) ইটালীৰ সকলো শিশুৰ ঘৰলৈ যায় আৰু তেওঁলোকৰ চিমনি বা খিৰিকীৰ আগত ওলোমাই ৰখা মোজাত উপহাৰ দি যায় যিসকলে বছৰটো ভাল দৰে চলায়, বেফানাই তেওঁলোৰ মোজাত মিঠাই, কেণ্ডি, শুকান ফল বা সৰু খেলনা ৰাখি দিয়ে, আৰু যিসকলে অসৎ আচৰণ কৰে, তেওঁলোকৰ মোজাত কয়লাৰ টুকুৰা আৰু নহৰু ৰাখে  .    .     '        ইটালীৰ বহুতো দৰিদ্ৰ অঞ্চলত, বিশেষকৈ ছিচিলিত, মোজাত কয়লাৰ সলনি এডাল লাঠি থোৱা হয় এগৰাকী সুগৃহিণীৰ দৰে যোৱাৰ আগেয়ে তেওঁ ঘৰটো সাৰি থৈ যায় বুলি বহুতে বিশ্বাস কৰে সেই দিনা পুৱা ঝাড়ু দিয়াৰ অৰ্থ হৈছে বছৰৰ সকলো সমস্যা দূৰ কৰা শিশুৰ পৰিয়ালে বেফানাৰ বাবে এটা সৰু কাঁচৰ গিলাচত মদ আৰু এখন থালত কেইবিধমান খাদ্য (প্ৰায়েই স্থানীয় বিশেষ খাদ্য) ৰাখি দিয়ে
ঝাড়ুসহ তিনি গৰাকী বেফানা
নামৰ উৎপত্তি
এটা জনপ্ৰিয় বিশ্বাস অনুসৰি, তেওঁৰ নাম এপিফেনি উৎসৱ বা ইটালিয়ান "লা ফেষ্টা দেল্ল'এপিফানিয়া" ৰ পৰা আহিছে এপিফেনিয়া (ইংৰাজী: ) হৈছে গ্ৰীক মূলৰ লেটিন শব্দ, যাৰ অৰ্থ "এপিফেনি উৎসৱ" (৬ জানুৱাৰী) বা "দিৱ্যত্বৰ প্ৰকাশ""    " "." -. .. 15 , 2009 কিছুমান তত্ত্ব অনুসৰি, বেফানা সাবিনৰোমান দেৱী ইস্ত্ৰেনুৱাৰ পৰা অহা বুলি কোৱা হয়.   . , . . . 16.

"বেফানা" নামটো এপিফেনি ৰাতিৰ সৈতে জড়িত ছোৱালী পুতলাৰ পৰা আহিছে, বিশেষকৈ তুস্কানি আৰু লাচিঅ' অঞ্চলত ১৪শ শতিকাত এই শব্দটো জনপ্ৰিয় হৈছিল ১৫৩৫ চনত প্ৰথমবাৰৰ বাবে ইটালিয়ান লেখক ফ্ৰান্সিচকো বাৰ্নীয়ে এই শব্দটো ব্যৱহাৰ কৰিছিল, আৰু ১৫৪১ চনত লেখক আঞোলো ফিৰেঞ্জুৱোলা ইয়াক পুনৰ উল্লেখ কৰিছিল    . ,     , . .

আজিও কিছুমান অঞ্চলত এই নাম "পেফানা" ৰূপে ব্যৱহাৰ হয়, যেনে মন্টিঞোছো আৰু মাছা আৰু কাৰৰাৰ অঞ্চলত
তথ্যসূত্ৰ
শ্ৰেণী:ইতালীয় লোককাহিনী
শ্ৰেণী:মহিলা কাল্পনিক জীৱ
শ্ৰেণী:ইটালীত বৰদিন
বেবা আইডেলছন (; ১৪ অক্টোবৰ ১৮৯৫  ৫ ডিচেম্বৰ ১৯৭৫) আছিল এগৰাকী জায়নিষ্ট কৰ্মী আৰু ইজৰাইলৰ ৰাজনীতিবিদ

জীৱনী
১৮৯৫ চনত ৰাছিয়ান সাম্ৰাজ্যৰ (বৰ্তমান ড্নিপ্ৰ', ইউক্ৰেইন) একাটেৰিনোস্লাভত বেবা আইডেলছনে জন্মগ্ৰহণ কৰিছিল আঠ বছৰ বয়সত তেওঁৰ ৰূপত তেৰতম সন্তানটো জন্ম দি মাকৰ মৃত্যু হয় আৰু চৈধ্য বছৰ বয়সত তেওঁৰ পিতৃ য়িট্জাকক হেৰুৱাই পেলায়  আইতাক আৰু ভায়েকৰ লগতে তেওঁ পৰিয়ালটো পোহপাল দিয়াত সহায় কৰিছিল ১৯১২ চনত হাইস্কুলৰ পৰা তেওঁ স্নাতক ডিগ্ৰী লাভ কৰে, আৰু তাৰ পিছত খাৰকিভ বিশ্ববিদ্যালয়ত অৰ্থনীতি আৰু সমাজ বিজ্ঞান অধ্যয়ন কৰে ১৯১৩ চনত তেওঁ জিয়নীবাদৰ প্ৰতি আগ্ৰহী হৈ পৰে আৰু ১৯১৫ চনত তেওঁ ইউথ অৱ জিয়ন (পিছলৈ হাশ্বোমাৰ হাটজাইৰত একত্ৰিত হোৱা)ত যোগদান কৰে ১৯১৭ চনত তেওঁ জায়নিষ্ট ছচিয়েলিষ্ট পাৰ্টিত যোগদান কৰে আৰু দলৰ জ্যেষ্ঠ সদস্য ইজৰাইল ইডেলছন (পিছলৈ ইজৰাইল বাৰ-য়েহুদা)ৰ সৈতে বিবাহপাশত আবদ্ধ হয় তেওঁলোকৰ জায়নিষ্ট সক্ৰিয়তাৰ বাবে তেওঁলোকক চাইবেৰিয়ালৈ নিৰ্বাসিত কৰা হৈছিল সেই বছৰতে দম্পতীটোৰ একমাত্ৰ কন্যা ৰেবেকাৰো জন্ম হয় ১৯২৪ চনত মেক্সিম গৰ্কিৰ পত্নীৰ মধ্যস্থতাৰ বাবে তেওঁলোকক নিৰ্বাসিত কৰাটো এৰেট্জ ইজৰাইললৈ বিতাড়নলৈ ৰূপান্তৰিত হয়

জিঅ'নিষ্ট আৰু ৰাজনৈতিক সক্ৰিয়তা
১৯২৪ চনৰ পৰা ১৯২৬ চনৰ ভিতৰত আইডেলছনে ইউৰোপৰ ৱৰ্ল্ড ইউনিয়ন অৱ ছচিয়েলিষ্ট জিয়নিষ্টত সক্ৰিয় আছিল আৰু ১৯২৬ চনত তেওঁলোকে ব্ৰিটিছ মেণ্ডেট অৱ পেলেষ্টাইনলৈ প্ৰব্ৰজন কৰে তেওঁ ইজৰাইল দলৰ বাবে কাম কৰিছিল আৰু পেটাহ টিকভাৰ শ্ৰমিকৰ সম্পাদক হোৱাৰ বিপৰীতে বেবাই কৃষিৰ কাম কৰিছিল পিছলৈ আইডেলছনক বিবাহ বিচ্ছেদ কৰি তেওঁ হাইম হালপেৰিনৰ লগত বিয়াত বহে ১৯২৭ চনৰ পৰা ১৯২৮ চনলৈকে তেওঁ বিশ্ব জিয়নিষ্ট সংগঠনৰ পৰিসংখ্যাবিদ হিচাপে কাম কৰিছিল আৰু তাৰ পিছত আহদুত হাআভোদা দলত যোগদান কৰিছিল ১৯৩০ চনত তেওঁ শ্ৰমিক মহিলা পৰিষদৰ সম্পাদিকা হয় আৰু কেইবাটাও মহিলা সংগঠনৰ নেতৃত্ব দিয়েতেওঁ ইহুদী ৰাষ্ট্ৰীয় পৰিষদৰ প্ৰতিনিধি আছিল আৰু বহু সমাজবাদী নেতাৰ সৈতে যোগাযোগ কৰিছিল, তৰ্কসাপেক্ষভাৱে ১৯৩৭ চনৰ অক্টোবৰ মাহত মেক্সিকোত লিঅ'ন ট্ৰটস্কিও আছিল

দ্বিতীয় বিশ্বযুদ্ধৰ সময়ত মহিলা আন্তঃৰাষ্ট্ৰীয় জিয়নিষ্ট সংগঠনৰ বেবা আইডেলছন আৰু হাদাছা চেমুৱেলে ইহুদী মহিলাসকলক ইছুভৰ পৰা ব্ৰিটিছ সেনালৈ স্বেচ্ছাসেৱী হিচাপে আগবঢ়োৱাৰ আঁৰত প্ৰধান গতিশীল ভূমিকা লৈছিল মুঠ ৩,২০০ মহিলা সহায়কে সংমণ্ডলীয় সেৱাত আৰু ৭৮৯ গৰাকী মহিলা সহায়কে বায়ুসেনাত সেৱা আগবঢ়াইছিল

ৰাজনৈতিক জীৱন
১৯৪৮ চনত ইজৰাইল ৰাষ্ট্ৰ প্ৰতিষ্ঠা হোৱাৰ পিছত আইডেলছন অস্থায়ী ৰাষ্ট্ৰ পৰিষদৰ সদস্য আছিল আৰু তেওঁ ইজৰাইলৰ প্ৰতীক বাছনি কৰা পতাকা আৰু প্ৰতীক সমিতিৰ নেতৃত্ব দিছিল
তথ্যসূত্ৰ

শ্ৰেণী:ৰাজনীতিবিদ
শ্ৰেণী:মহিলা ৰাজনীতিবিদ
শ্ৰেণী:ইজৰাইলৰ ব্যক্তি
শ্ৰেণী:ইজৰাইলৰ নাৰী অধিকাৰ কৰ্মী
শ্ৰেণী:মৃত ব্যক্তি
শ্ৰেণী:কুৰি শতিকাৰ ব্যক্তি
বেবী ৰাণী মৌৰ্য  (  ; জন্ম: ১৫ আগষ্ট ১৯৫৬) এগৰাকী ভাৰতীয় ৰাজনীতিবিদ, বৰ্তমান ২০২২ চনৰ মাৰ্চ মাহৰ পৰা উত্তৰ প্ৰদেশ চৰকাৰত মন্ত্ৰী হিচাপে কাৰ্যনিৰ্বাহ কৰি আছে

প্ৰাৰম্ভিক জীৱন
১৯৫৬ চনৰ ১৫ আগষ্টত মৌৰ্যৰ জন্ম হৈছিল জাতৱ জাতিত যাক ৰবিদাসিয়া বুলিও কোৱা হয় তেওঁৰ শিক্ষা গত অৰ্হতা হল  এডুকেচনত স্নাতক আৰু কলাত স্নাতকোত্তৰ ডিগ্ৰী 

কৰ্মজীৱন
মৌৰ্যই ১৯৯০ৰ দশকৰ আৰম্ভণিত ৰাজনীতিত সক্ৰিয় হয় তেওঁ প্ৰথমে বিজেপিৰ এজন কৰ্মী হিচাপে ৰাজনৈতিক যাত্ৰা আৰম্ভ কৰিছিল ১৯৯৫ চনত আগ্ৰাৰ মেয়ৰ পদৰ বাবে বিজেপিৰ টিকটত প্ৰতিদ্বন্দ্বিতা কৰি বৃহৎ ভোটেৰে বিজয়ী হৈছিল তেওঁ আগ্ৰাৰ প্ৰথমগৰাকী মহিলা মেয়ৰ হৈছিল আৰু ২০০০ পৰ্যন্ত এই পদত আছিল

১৯৯৭ চনত, তেওঁ বিজেপিৰ অনুশূচিত জাতি () শাখাত এটা গুৰুত্বপূর্ণ দায়িত্ব লাভ কৰে, য'ত তেতিয়াৰ সভাপতি আছিল ৰাম নাথ কোবিন্দ (পিছত ভাৰতৰ ৰাষ্ট্ৰপতি) ২০০১ চনত, তেওঁ উত্তৰ প্ৰদেশ সমাজকল্যাণ বোর্ডৰ সদস্য হৈছিল দলিত মহিলাসকলৰ সশক্তিকৰণৰ প্ৰচেষ্টাৰ বাবে, ২০০২ চনত তেওঁ ৰাষ্ট্ৰীয় মহিলা আয়োগৰ সদস্য হিচাপে নিয়ুক্ত হৈছিল আৰু ২০০৫ চনলৈ এই পদত কাৰ্যনিৰ্বাহ কৰিছিল

বিজেপিয়ে ২০০৭ চনৰ উত্তৰ প্ৰদেশ বিধানসভা নিৰ্বাচনত মৌৰ্যক এটমাদপুৰ আসনৰ প্ৰাৰ্থী হিচাপে মনোনীত কৰিছিল, কিন্তু তেওঁ বাহুজন সমাজ পাৰ্টিৰ প্ৰাৰ্থী নাৰায়ণ সিং সুমনৰ হাতত কম ভোটৰ ব্যৱধানত পৰাস্ত হয় ২০১৩ ৰ পৰা ২০১৫ চনলৈ তেওঁ বিজেপিয়ে দিয়া ৰাজ্যিক দায়িত্বসমূহত ব্যস্ত আছিল জুলাই ২০১৮ চনত, তেওঁ শিশু অধিকাৰ সুৰক্ষা আয়োগৰ সদস্য হিচাপে নিযুক্ত হয়

২১ আগষ্ট ২০১৮ তাৰিখে, মৌৰ্য ভাৰত চৰকাৰৰ দ্বাৰা উত্তৰাখণ্ডৰ সপ্তমগৰাকী ৰাজ্যপাল হিচাপে নিযুক্ত হয় ২৬ আগষ্টত উত্তৰাখণ্ডৰ ৰাজভৱনত অনুষ্ঠিত শপত গ্ৰহণ অনুষ্ঠানত তেওঁ ৰাজ্যপালৰূপে শপত গ্ৰহণ কৰে তেওঁ উত্তৰাখণ্ডৰ দ্বিতীয়গৰাকী মহিলা ৰাজ্যপাল হৈছিল, প্ৰথমগৰাকী আছিল ২০০৯ চনত নিযুক্ত হোৱা মাৰ্গাৰেট আল্ভা 

ছেপ্তেম্বৰ ২০২১ চনত, তেওঁ নিজৰ কাৰ্যকাল শেষ হোৱাৰ দুই বছৰ আগতে ৰাজ্যপাল পদৰ পৰা পদত্যাগ  কৰি বিজেপিৰ ৰাষ্ট্ৰীয় উপ-সভাপতি হয় ২০২২ চনৰ উত্তৰ প্ৰদেশ বিধানসভা নিৰ্বাচনত আগ্ৰা গ্ৰাম্য আসনৰ পৰা বিজয়ী হয় আৰু যোগী আদিত্যনাথৰ চৰকাৰত মন্ত্ৰী পদ লাভ কৰে

তথ্যসূত্ৰ
বেবে নানকী () (১৪৬৪১৫১৮) শিখ ধৰ্মৰ প্ৰতিষ্ঠাপক আৰু প্ৰথম শিখগুৰু গুৰু নানকৰ জ্যেষ্ঠ ভগ্নী আছিল বেবে নানকী শিখ ধৰ্মৰ এক গুৰুত্বপূৰ্ণ ধৰ্মীয় চৰিত্ৰ তেওঁক শিক্ষকসকলৰ প্ৰথম গুৰুশিখ বুলি জনা যায় তেওঁ প্ৰথম বাৰৰ বাবে ভাতৃ গুৰু নানকৰ "আধ্যাত্মিক বিশিষ্টতা" হৃদয়ংগম কৰিছিল
 প্ৰাৰম্ভিক জীৱন
১৪৬৪ চনত লাহোৰৰ ওচৰৰ চহলত বেবে নানকীৰ জন্ম হৈছিল তেওঁৰ পিতৃ মেহতা কালু আৰু মাতৃ মাতা তৃপ্তা বেবে নানকী নাম তেওঁৰ ককা-আইতায়ে ৰাখিছিল তেওঁৰ নাম "নানকীয়ান" শব্দৰ পৰা আহিছে আৰু ইয়াৰ অৰ্থ হ'ল মাকৰ ফালৰ ককা-আইতাকৰ ঘৰ তেওঁ শিখধৰ্মৰ প্ৰচাৰক আৰু প্ৰথম গুৰু গুৰু নানক দেৱৰ জ্যেষ্ঠ ভগ্নী তেওঁৰ নামৰ লগত "বেবে" আৰু "জী" শব্দদুটা সন্মানপূৰ্বক হিচাপে যোগ দিয়া হয় বেবে মানে হৈছে জ্যেষ্ঠ ভগ্নী বা বায়েক সেইদৰে সন্মানৰ প্ৰতীক হিচাপে নামৰ পিছত "জী" বুলি সম্বোধন কৰা হয় ১১ বছৰ বয়সতে বেবে নানকীৰ বিবাহ হয় সেই সময়ৰ সমাজত বাল্যবিবাহৰ প্ৰচলন আছিল
ভাতৃ-ভগ্নীৰ সম্পৰ্ক
বেবে নানকীৰ তেওঁৰ ভাতৃ গুৰু নানকৰ প্ৰতি এক অসাধাৰণ আনুগত্য আছিল তেওঁ প্ৰথম তেওঁৰ ভায়েকৰ "আলোকিত আত্মা" চিনিবলৈ সক্ষম হৈছিল তেওঁ গুৰু নানকতকৈ পাঁচ বছৰ ডাঙৰ আছিল কিন্তু তেওঁ নানকৰ প্ৰতি এগৰাকী মাতৃৰ ভূমিকা পালন কৰিছিল তেওঁ নানকক প্ৰায়ে দেউতাকৰ পৰা ৰক্ষা কৰিছিল আৰু কোনো চৰ্ত নোহোৱাকৈ নানকক ভাল পাইছিল ১৫ বছৰ বয়সত গুৰু নানক দেৱক বেবে নানকীৰ ঘৰত তেওঁৰ সৈতে বাস কৰিবলৈ পঠোৱা হৈছিল তেওঁৰ মনত স্বাধীনতাৰ বীজ ৰোপণ কৰাৰ বাবে তেওঁ নানকক বাবে এগৰাকী সুযোগ্য পত্নী বিচাৰিবলৈ আৰম্ভ কৰিছিল তেওঁৰ স্বামীক লৈ বেবে নানকীয়ে গুৰু নানক দেৱৰ বিবাহৰ বাবে এগৰাকী সুযোগ্য বধু বিচাৰি উলিয়ায় পিছলৈ মাতা সুলখনীৰ লগত গুৰু নানকৰ বিবাহ সম্পন্ন হয় যিহেতু বেবে নানকীৰ নিজা সন্তান নাছিল, সেয়ে তেওঁ গুৰু নানকৰ সন্তানক বহুত মৰম কৰিছিল তেওঁ নানকৰ সন্তানদ্বয় শ্ৰী চান্দ আৰু লখমী চান্দক তুলি-তালি ডাঙৰ কৰে

বেবে নানকী গুৰু নানকৰ প্ৰথম অনুযায়ী হিচাপে পৰিচিত তেওঁ নানকক গুৰু হিচাপে মানি শিষ্যত্ব গ্ৰহণ কৰিছিল সেয়ে তেওঁক প্ৰথম গুৰুশিখ বুলি জনা যায় তেওঁ গুৰুনানক দেৱৰ প্ৰতি অটুট ভক্তিভাব পোষণ কৰিছিল ইয়াৰ লগতে তেওঁ গুৰু নানক দেৱক ঈশ্বৰৰ প্ৰতি ভক্তি প্ৰদৰ্শনৰ বাবে সংগীতত ব্যৱহাৰৰ বাবে অনুপ্ৰাণিত কৰিছিল বুলি জনা যায় তেওঁ নানকদেৱৰ সংগীতিক প্ৰতিভা চিনি এটা ৰবাব নামৰ বাদ্যযন্ত্ৰ আনি দিছিল

 মৃত্যু 
১৫১৮ চনত বেবে নানকীয়ে দেহত্যাগ কৰে মৃত্যৰ আগত শেষ ইচ্ছা হিচাপে তেওঁ গুৰু নানকক নিজৰ কাষত বিচাৰিছিল তেওঁৰ মৃত্যুশয্যাৰ কাষত গুৰু নানক আছিল তেওঁৰ শেষ নিশ্বাস ত্যাগ কৰাৰ সময়ত তেওঁক "জাপজী চাহিব"ৰ পাঠ শুনোৱা হৈছিল 

তথ্য উৎস

 জীৱনী 

শ্ৰেণী:শিখ ধৰ্ম
শ্ৰেণী:ভাৰতৰ ব্যক্তি
বেয়ট (; আৰৱী: , ৰোমানীকৃত: , উচ্চাৰণঃ , সাহিত্যতঃ 'এখন ঘৰ') হ'ল আৰৱী, আজাৰবাইজানী, অট্টোমান, পাৰ্চী, পাঞ্জাৱী, সিন্ধী আৰু উৰ্দু কবিতাৰ এক ছন্দোময় একক 

আৰৱী কবিতাত, এটা বেয়ট সমান দৈৰ্ঘ্যৰ দুটা অৰ্ধাংশত বিভক্ত এটা শাৰীৰ সৈতে মিল খায়, প্ৰতিটোতে দুই, তিনি বা চাৰিটা পদ থাকে, বা ১৬ৰ পৰা ৩২টা শব্দাংশ থাকে"    ,"     (1881), . 379    পাৰ্চী, তুৰ্কী আৰু উৰ্দু কবিতাত, বেয়ট শব্দটোৱে দুটা শাৰী বুজায় (দ্বিপদীৰ দৰে, যদিও পাৰ্চী, তুৰ্কী বা উৰ্দু বেয়টৰ দুটা শাৰীৰ ছন্দৰ প্ৰয়োজন নাই) 

উইলিয়াম আলেকজেণ্ডাৰ ক্লুষ্টন এই সিদ্ধান্তত উপনীত হৈছিল যে আৰবী প্ৰ'চ'ডিৰ এই মৌলিক অংশটো মৰুভূমিৰ বেদুইন বা আৰৱসকলৰ পৰা উদ্ভৱ হৈছিল, যিহেতু, ৰেখাৰ বিভিন্ন অংশৰ নামকৰণত এটা ভৰিক "এটা তম্বু-খুঁটা" বুলি কোৱা হয়, আন এটাক "তম্বু-পেগ" বুলি কোৱা হয় আৰু পদটোৰ দুটা হেমিষ্টিকক তম্বু বা "ঘৰ"ৰ দুৱাৰৰ দুটা ভাঁজ বা পাতৰ নামেৰে কোৱা হয় 

অট্টোমান তুৰ্কীৰ জৰিয়তে ই আলবেনিয়ান ভাষাত বেজটে হিচাপে প্ৰৱেশ কৰে আৰু আলবেনিয়ান সাহিত্যৰ মুছলমান পৰম্পৰাৰ চাৰণ কবিসকলৰ এক ছন্দোময় একক বেজটেক্সহিঞ্জ নামেৰে জনাজাত কবিসকলৰ নামেৰে নিজৰ নাম লয়, যাৰ আক্ষৰিক অৰ্থ হৈছে "দ্বিপদী নিৰ্মাতা" 

 টোকাসমূহ 

 তথ্যসূত্ৰ 

শ্ৰেণী:লোকসাহিত্য
বেল (, বৈজ্ঞানিক নাম:  ) এবিধ ফল বঙালী আৰু হিন্দী ভাষাতো এই ফলবিধক বেল বুলিয়ে কয় সংস্কৃত ভাষাত বিল্ব বুলি কোৱা হয় এবিধ পুষ্টিকৰ ফল হিন্দু ধৰ্মী লোকসকলে পূজা-অৰ্চনাত বেল গছৰ পাত ব্যৱহাৰ কৰে
150 ভাৰতত এবিধ পকা বেলৰ ফল140 বেলৰ ফল

আকাৰ
বেল এবিধ ঘূৰণীয়া আকৃতিৰ ফল কেঁচা অৱস্থাত সেউজীয়া বৰণৰ হয় আৰু পকিলে হালধীয়া বৰণ ধৰে গছজোপা জোপোহা আৰু কিছু ওখ হয়
খাদ্যপ্ৰাণ
প্ৰতি ১০০ গ্ৰামৰ খাদ্যগুণ: "গ্ৰন্থ ১"
 পানী  ৬৯.৫ গ্ৰাম প্ৰটিন  ৭.৩ গ্ৰাম চৰ্বী  ০.৬ গ্ৰাম আঁহ  ৫.২ গ্ৰাম শৰ্কৰা  ১৫.৫ গ্ৰাম কেলছিয়াম  ০.১১ গ্ৰাম ফছফৰাছ  ০.১৩ গ্ৰাম লৌহ পদাৰ্থ  ০.৬ মিলিগ্ৰাম খাদ্যপ্ৰাণ 'খ'  ০.৮ মিলিগ্ৰাম খাদ্যপ্ৰাণ 'গ' ৩মিলিগ্ৰামখাদ্যপ্ৰাণ 'ক'  ৬১ মাইক্ৰগ্ৰাম শক্তি (কেলৰি)  ৯৭ কেল

ঔষধি গুণ
 বেলৰ চৰবত এক শীতলীকৰণ পানীয়ৰূপে ব্যৱহাৰ কৰিব পাৰি ফলত ই শৰীৰ শীতল কৰি ৰাখে আৰু প্ৰস্ৰাৱৰ জ্বলন দূৰ কৰে
  ,  থকা ৰোগীয়ে বেলৰ চৰবত খাব পাৰে
 পায়খানা খোলোচা ৰাখে
 বেল পাতৰ ৰস আৰু জালুক মিহলাই খাই চৰ্দি লগা কমাব পাৰি
 আধা পকা বেল গ্ৰহণী বা পুৰণা () গ্ৰহণীৰ () পৰম ঔষধ

স্থানীয় নাম
 দক্ষিণ-পূব এছিয়া
  ' '   
 
  
   
  ()
   (:   ;    )
 ভাৰতবৰ্ষ
 
  ()
 
 
  
 
  ( )
  ( )
 
  (-)
  বা  ()
 
 
 
  ()
  ()
  ()

তথ্য সংগ্ৰহ

শ্ৰেণী:বৃক্ষ
শ্ৰেণী:ফল
বেলজিয়ামৰ মহিলাসকল হৈছে বেলজিয়ামত বাস কৰা বা বেলজিয়ামৰ পৰা অহা ইউৰোপীয় মহিলা প্ৰজন্মৰ পিছত প্ৰজন্মধৰি বেলজিয়ামৰ মহিলাসকলে "বৃত্তিগত লিংগৰ ব্যৱধান" প্ৰতিহত কৰিবলৈ সক্ষম হৈছে নৱপ্ৰজন্মৰ মহিলাসকলৰ বাবে "সেৱাত অংশকালীন চাকৰি"ৰ উপলব্ধতা বৃদ্ধি পোৱাৰ বাবেই এনে হৈছে ১৯৯৯ চনত এগৰাকী বেলজিয়ামৰ মহিলাৰ গড় উপাৰ্জন আছিল এজন বেলজিয়ামৰ পুৰুষৰ দৰমহাৰ ৯১ শতাংশ যেতিয়া বেলজিয়ামৰ মহিলাসকল অংশকালীন কামত জড়িত নহয়, তেতিয়াও তেওঁলোকে মহিলা আৰু পুৰুষ সংগীৰ মাজত হোৱা চুক্তিৰ ওপৰত নিৰ্ভৰ কৰি "ঘৰুৱা কাম অধিক কৰে"৷ 

ইউৰোপৰ আন বেছিভাগ দেশৰ দৰেই পৰিয়াল আইনেও পৰম্পৰাগতভাৱে স্বামীক আইনী কৰ্তৃত্ব প্ৰদান কৰিছে; কিন্তু ২০ শতিকাৰ দ্বিতীয়াৰ্ধত ইয়াৰ সংস্কাৰ ঘটিছে ১৯৫৮ চনত স্বামীৰ বৈবাহিক ক্ষমতা বিলুপ্ত কৰা হয় যদিও সম্পত্তিৰ আইনসমূহৰ সংস্কাৰ ১৯৭০ চনতহে কৰা হয়, যেতিয়া স্বামী-স্ত্ৰীৰ মাজত আইনী লিংগ সমতা স্থাপন কৰা হয়       ,   . ,  332. ১৯৭৯ চনত ব্ৰাছেলছৰ আপিল আদালতে বৈবাহিক ধৰ্ষণক স্বীকৃতি দি পত্নীৰ ইচ্ছাৰ বিৰুদ্ধে যৌন সম্পৰ্ক স্থাপন কৰিবলৈ গুৰুতৰ হিংসাত জড়িত হোৱা স্বামীক ধৰ্ষণৰ অপৰাধমূলক অপৰাধত দোষী বুলি বিবেচনা কৰে আদালতৰ যুক্তি আছিল যে, যদিও স্বামীৰ পত্নীৰ সৈতে যৌন সম্পৰ্ক স্থাপনৰ অধিকাৰ আছিল, তথাপিও তেওঁ হিংসাৰ ব্যৱহাৰ কৰি সেইটো দাবী কৰিব নোৱাৰে৷ কিয়নো বেলজিয়ামৰ আইন অনুসৰি মানুহক হিংসাৰ দ্বাৰা নিজৰ অধিকাৰ লাভ কৰিবলৈ অনুমতি দিয়া হোৱা নাই ১৯৮৭ চনত ব্যভিচাৰক অপৰাধমুক্ত কৰা হয় ১৯৮৯ চনত বৈবাহিক ধৰ্ষণক আইনৰ অধীনত অন্যান্য ধৰ্ষণৰ দৰেই ব্যৱহাৰ কৰিবলৈ আৰম্ভ কৰে ২০০৩ চনত বেলজিয়ামত সমলিংগ বিবাহ বৈধ ঘোষণা কৰা হয়২০০৭ চনৰ ছেপ্টেম্বৰ মাহত বেলজিয়ামত বিবাহ বিচ্ছেদ আইন উদাৰীকৰণ কৰা হয় একবিংশ শতিকাত বিবাহ আৰু প্ৰজননৰ মাজৰ সম্পৰ্ক হ্ৰাস পাইছে আৰু ২০১২ চনত ৫২.৩ জন্ম বিবাহ-বৰ্হিভূত হিচাপে গণ্য কৰা হৈছিল 

১৯৯৫ চনৰ পৰা সংসদত মহিলাৰ প্ৰতিনিধিত্ব ক্ৰমাগতভাৱে বৃদ্ধি পাইছে"    2007:    ." .. - , 2008. . 24  2017. ২০০৭ চনত সংসদীয় নবীকৰণৰ পিছত নিম্ন বা একক সদনত মহিলাসকলে ৫৫খন আসন গ্ৰহণ কৰিছে আৰু এয়া মুঠ আসনৰ ৩৬.৭৷ ২০১৪ চনত সেই সংখ্যা সামান্য বৃদ্ধি পাই ৫৭ হয় আৰু নিম্ন বা একক সদনত শতাংশ ৩৮লৈ বৃদ্ধি হয়"   ."   :  . 1  2017. . 24  2017. ২০০৭ চনত সংসদৰ উচ্চ সদনত মহিলাৰ সংখ্যা ৭১ গৰাকীৰ ভিতৰত ২৭ গৰাকী আছিল, যিটো আছিল মুঠ শতাংশৰ ৩৮ সেই সংখ্যা ২০১৪ চনত উচ্চ সদনত মুঠ ৫০ মহিলালৈ বৃদ্ধি পায় বেলজিয়ামত এখন আইন আছে যত ৰাজনৈতিক দলসমূহে কমেও ৩৩ শতাংশ মহিলাক মনোনীত কৰিব লাগিব৷ লক্ষ্য পূৰণ নকৰা দলসমূহে নিষেধাজ্ঞাৰ সন্মুখীন হয় 

 তথ্যসূত্ৰ 

শ্ৰেণী:দেশভেদে নাৰী